
iennio  fere  ante,  qimm  a  Reverendissimo  Ordine 
Theologorum  Catholicorum  in  Universitate  Litterarum 
Vratislaviensi  quaestio  litteraria  esset  proposita: 

„De  fidei  et  scientiae  discrimine  et  consortio  quae- 
nam  fuerit  Hugonis  de  Sancto  Victore  nuncupati  doctrina, 
inquiratur,  necnon  universa  ejusdem  theologia  specula- 
tiva  adumbretur  ex  fontibus  genuinis  accurate  haurienda" 
primura  ad  Hugonis  libros  animum  appulimus  neque 
ipsos  absoluta  quaestione  dereliquimus  singulari  suavi- 
tate  ac  pietate  doctrinae  abrepti,  quod  omnes  aeque, 
qui  ipsum  perlegerint,   uno  animi  consensu  protitentur. 

Inde  jam  pridem  in  votis  habuimus,  quos  ex  illis 
antiquitatis  monumentis  percepimus  fructus,  cum  aliis 
communicare,    ut    amoris    erga    ipsum    nancisceremur 

socios,  praesertim  quum  iis  quoque,  qui  non  a  nostris 
stant  partibus,  adeo  arrideat,  ut  tanquam  suura  arri- 
pere,  si  coricederetur,  summopere  optent. 

Quod  vero  nunquam  sperare  ausi  eramus,  opinione 

citius  assecuti  sumus  idque  eo  die,  quem  peractis  feli- 

* 
citer  quinquaginta  sacerdotii  annis  et  universa  dioecesis 

Vratislaviensis  celebrat  acceptissimum   atque  faustissi- 

mum   et   nosmetipsos,   quibus   Reverendissimi  Principis 

et  Antistitis  summis  auspiciis  et  liberalitate  est  datum, 

studiorum  nostrorum  cursum  tenere,  singulari  prosequi 

solemnitate  decet. 

Occasionem  ergo   felicissimam   nacti,   ut   studiorum 

primitiae  in  lucem  prodirent,  illud  etiam  silentio  prae- 

terire  non   possumus,   quod  Illustrissimum   et  Reveren- 

dissimum  Capitulum  Ecclesiae  Cathedralis  ad  Sanctum 

Joannem  Baptistam  summa  liberalitate  ac  munificentia 

edendi  libelli   copiam   fecit,    cui   publice   grato    animo 

gratias  agere  debemus. 

Scribebam  Vratislaviae  die  XXII.  m.  Martii 
a.  MDCCCLXXV. 

I. 

De  Hugonis  a  Sancto  Victore  nuncupati  vita 
et  auctoritate. 


§.1. 

Controversia  de  ipsius  patria. 

Uuod  interdum  accidit  de  clarorum  virorum  patria  et  vita 
historiam  consulenti,  etiam  de  Hugone  nostro  valet,  cujus 
quidem  multi  insigne  celebrant  ingenium  summisque  laudibus 
omnes  ad  unum  efferunt  vitae  humilitatem  et  librorum,  quos 
confecit,  auctoritatem ,  patriam  vero  et  ortum  diversis  modis 
enarrant,  quos  paucis  examinare  in  animo  est. 

Inter  duas  tantum  traditiones  serio  distinguendum  est, 
quum  alteri  ipsum  in  Saxonia,  alteri  in  Flandria  (in  territorio 
Yprensi)  natum  esse  ferant,  quamquam  Garzonius  Canonicus 
Lateranensis  in  editione  operum,  quam  curavit,  suum  arripere 
temere  est  ausus,  a  quo  abhorret  Ilartmannus  Schedelius 
(Chron.  p.  228),  qui  Francogallum  ipsum  tradit  ^). 

Qui  Flandriam  ipsius  patriam  fuisse  asserunt,  rationibus 
quidem  adjuvantur  haud  levibus,  quum  Mabillon'^)  secundum 
codicem  Aquicinctensem  in  Yprensi  territorio  ortum  praedicet, 
ad  quod  arguiuentum  alium  exhibet  testem,  qui  haud  multo 
post  Hugonem  scripsit,  Robertum  de  Torinnejo,  Abbatem  in 
monte  Sancti  Michaelis  (de  immut.  Ord.  Mon.  c.  5.),  qui  Hugo- 
nem  Lothariensem  nuncupat,  Lotharii  regno  large  sumpto,  ut 


*)  cf.  Prolegomena  editionis  operum,  quam  Migne  Parisiis  curavit. 
*)  cf.  Histoire  litteraire  de  la  France  t.  XII,  ab  initio. 

territorium  Ipreuse,  quouiam  coutermiuum  erat,  ipsi  tribueret. 
Ad  quae  argumeutorum  geuera  gravissima  ceuseut  ipsa  Hugouis 
verba:  „Ego  a  puero  exulavi  et  scio,  quo  moerore  auimus 
arctum  aliquaudo  pauperis  tugurii  fuudum  deserat,  qua  liber- 
tate  postea  marmoreos  lares  et  tecta  laqueata  despiciat ' )." 
Illud  uamque  coustat,  ipsum  duodevigiuti  auuos  uatum  ex 
Saxouia,  ubi  educatus  est,  iu  Fraucogalliam  veuisse,  ut  recte 
se  coucludere  puteut,  Saxoniam  Hugoui  exilium,  uon  patriam 
fuisse.  Accuratius  vero  rem  cousiderauti  istorum  seuteutia  haud 
placebit.  Nam  uon  solum  aequiparaut,  sed  superaut  auctori- 
tates,  qui  Saxonia  oriundum  conteudunt,  quas  paucis  autea 
receusebimus,  quani  secundum  ipsas  vitam  describamus. 

Atque  primuui  Albericus  monachus  (in  Cbronicis  ad 
auuum  1134)  Hugouem  Saxouem  dicit,  quocum  conseutit  ano- 
nymusGemeticensis"-),  quum  subGilduini  regimine  multos  clericos 
uobiles  saecularibus  ct  diviuis  libris  iustructos  ad  istura  locum 
(sc.  S,  Victoris)  habitaturos  convenisse  dicat,  inter  quos  Hugo 
Lothariensis  sic  dictus  a  confinio  Saxoniae,  et  scientia 
litterarum  et  humili  religione  maxime  effloruit. 

Idem  tradit  Joauues  de  S.  Victorc"^):  „Hugo  fuit  Saxouicus 
genere  et  ortu,  praepoteuti  pareutela  etc."  Accedit  auctor  vitae 
Hugonis:  „Hugo  de  S.  Victore  illustri  apud  Saxones  genere 
ortus^'  et  epitaphium  iucipiens  a  verbis:  „Hugo  sub  hoc  saxo 
jacuit,  vir  origiue  Saxo"*)." 

lu  eaudem  abeunt  seutentiam  Meibomius"^)  etJ.  Wiunigsta- 
dius,  qui  indefesse  scrutatus  est  autiquitates  Saxouicas,  Hal- 
berstadensis  iu  primis  dioeceseos,  et  alii  multi  velut  Rolewinkius, 
Hermauuus  Coruerus,  Trithemius,  Paulus  Laugius;  ea  deuique 
est  senteutia  commuuis  recentiorum  nostrorum  pariter  extero- 
rumque,  iu  quibus  praesertim  Christ.  Godofr.  Derlingus  euitet  '^), 
quem  prae  ceteris  prolegomena  editiouis  a  Migne  curatae 
sequuutur,  quibus  accedere  commovemur  rationum  aucto- 
ritate. 


1)  Eruditionuin  didascalicarum  libr.  III,  c.  20. 

2)  cf.  editio  operum  Ilugonis  a.  1648. 

3)  Saeculo  c^uarto  decimo  in  Memor.  histor.  ad  a.  1117, 

4)  Hist.  litt.  d.  1.  Fr.  t.  XII,  p.  6. 

6)  Rer.  German.  t.  III,  pag.  427—432. 

6]  Dissertatio  de  liugone  a  S.  Victore  Helmst.  1745. 


§•2. 
Ipsius  vita. 

Saxonia  ergo  Hugonem  nostrum,  quem  Hermannum  etiam 
vel  Heymonem  tradunt  manuscripta,  protulit  nobilissimi  generis 
comitum  Blankenburgensium  prolem,  illis  temporibus  ad  silvam 
Hartzicam  florentis,  anno  1096,  cum  Reinhardus,  ejus  avunculus, 
Guilelmi  a  Campellis  discipulus  dioecesin  Halberstadensem 
regeret.  Qui  quum  egregiis  ingenii  facultatibus  uteretur,  a 
parentibus  puerili  adhuc  aetate  canonicis  regularibus  Sancti 
Augustini,  qui  a  Reinhardo  convocati  scholae  Hamerslebiensi 
ad  Sanctum  Pancratium  praeerant,  est  traditus,  ut  artium 
litterarumque  studio  imbueretur,  ubi  egregiae  eruditionis  ac 
doctrinae  jecit  fundamenta,  ut  juventutis  studiorum  recordatus 
dicere  posset:  „Ego  affirmare  audeo,  nihil  me  unquam,  quod 
ad  eruditionem  pertinet,  contempsisse,  sed  multa  saepe  didicisse 
quae  aliis  joco  aut  deliramento  similia  viderentur.  Memini, 
me  dum  adhuc  scholasticus  essem,  elaborasse,  ut  onmium 
rerum  oculis  subjectarum  aut  in  usum  venientium  vocabula 
scirem  perpendens  libere,  rerum  naturam  illum  prosequi  non 
possc,  qui  earundem  nomina  adhuc  ignoraret.  Quoties  sophis- 
niatum  mcorum,  quae  gratia  brcvitatis  una  vel  duabus  in 
pagina  dictionibus  signaveram,  a  memet  ipso  quotidianum  exegi 
debitum,  ut  etiam  sententiarum,  quaestionum  et  oppositionum 
omnium,  quas  didiceram,  et  sohitiones  memoriter  tenerem  et 
numerum.  Causas  saepe  informavi  et  dispositiones  ad  invicem 
controversiis,  quod  rhetoris,  quod  oratoris,  quod  sophistae  otium 
esset  diUgenter  distinxi.  Calculos  in  numerum  posui  et  nigris 
pavimentum  carbonibus  depinxi  et  ipso  exemplo  oculis  subjecto, 
quae  amphigonii,  qnae  octogonii,  quae  oxigonii  differentia  esset, 
patenter  demonstravi,  utrumne  quadratum  aequilaterum  duobus 
in  se  lateribus  multiplicatis  ambadum  impleret  utrobique  pro- 
currente  podismo  didici.  Saepe  nocturnus  horoscopus  ad  hiberna 
pervigilia  excubavi.  Saepe  ad  numerum  protensum  in  ligno 
Magadan  ducere  solebam,  ut  et  vocuni  differentiam  aure  per- 
ciperem  et  animum  pariter  meli  dulcedine  oblectarem  '  ).^' 

Invitis  parentibus   quuni   decimum  octavum   aetatis   annum 
attigisset,  mundi  fugam  meditari  coepit  et  novitius  factus  tunc 


i)  Erud.  did.  lib.  VI.  c.  3. 

jam  scripsisse  fertur,  donec  propter  bellum,  quod  totam  paene 
Saxoniam  sub  Henrico  quarto  vastaverat,  abire  cogeretur  una 
cum  Hugone  patruo  Halberstadensis  ecclesiae  archidiacono. 
A  Reinhardo  episcopo  commoti  Sancti  Victoris  aedem  peti- 
verunt.  Patria  relicta  primum  Flandriam  ^ )  attigisse  videntur, 
unde  posteri  ipsum  inde  oriundum  tradiderunt,  deinde  Massi- 
liam  ad  monasterium  S.  Victoris  profecti  precibus  ibi  profusis 
et  dono  acceptis  clarissimi  martyris  pignoribus,  Lutetiam  Pari- 
siorum  advolarunt,  ubi  exciti  nascentis  domus  Sti  Victoris  fama 
propter  eruditorum  virorum,  qui  in  eo  vivebant,  copiam  in 
manus  Gilduini  abbatis  vota  emittunt  sanctique  Augustini  regu- 
lam  profitentur  decimo  septimo  Junii  die  anno  Domini  mille- 
simo  centesimo  decimo  quinto. 

Scholae  a  Guilelmo  a  Campellis  a.  1108  institutae  tunc  post 
conditorem  Thomas  praefectus  erat,  cui  Hugo  post  aliquot 
tempus  confirmata  votorum  emissione  in  philosophicis  primum 
monasterii  scholis,  deinde  etiam  in  theologicis  succedebat 
magister,  quarum  uberes  fructus  plaudentium  omnium,  qui  hunc 
magistrum  audierant,  approbatio  brevi  testata  est. 

Atque  hanc  studiorum  rationem  tanto  amplexus  erat  amoris 
affectu,  ut  totus  litteris  et  monasticis  institutionibus  deditus, 
nuUum  ne  quidem  prioris  munus  exercuerit -^). 

De  vitae  ratione,  quam  in  monasterio  secutus  est,  silet  historia. 

Mortuus  etiam  viget  in  scriptis.  Saeculi  enim  fluctibus 
abstinuit,  quamquam  ad  ea  quoque  animum  advertit,  quae 
extra  monasterii  muros  peccabantur,  quod  testatur  epistola  ad 
Joannem  archiepiscopum  Hispaliensem  (nunc  Sevilla)  data, 
quem  quum  christianam  religionem  ore  abnegasset,  obsecrat, 
ut  redeat  et  oris  confessione  crucem  sequatur  salutiferam. 

Brevi  admodum  temporis  spatio  interjecto  de  vita  discessit 
tertio  Idus  Februarii,  hora  tertia  anni  1140,  quadraginta 
quatuor  annos  natus  corpore  infirmo  studiis  confecto  pius  et 
mansuetus  in  confessione  summae  Trinitatis.  Egregiam  vitam 
mors  sancta  secuta  est,  cujus  quidem  rei  testis  est  epistola 
Osberti,  praefcctus  valetudinarii ,  ad  Joannem  Hugonis  disci- 
pulum  data,  ex  qua  pauca  saltem  decerpamus: 


^)  cf.  Chroiiic.  Saxon.  Migiie  Proleg.  p.  XLII. 
2)  cf.  vita  Hugonis  in  editione  a.   1648. 


Pridie  quam  de  hac  vita  transiret,  quaesivi  ab  ipso,  quo- 
modo  se  haberet  et  ille,  bene  sibi  fore  in  anima  et  in  corpore 
respondit  et  quum  audisset,  Osbertum  celebrasse  missam: 
„Accede,  inquit,  et  insuffla  in  faciem  meam  in  modum  sanctae 
crucis  et  accipiam  Spiritum  sanctum/'  (0  virum  per  omnia 
catholicum,  qui  jam  in  extremis  positus  a  sacerdote  propter 
mysterium  et  communionem  Dominici  corporis  et  sanguinis 
posse  sibi  Spiritum  sanctum  dari  fideliter  credidit  et  tam 
devote  expetiit ' ). 

Tunc  statim  exhilaratus,  credo  Spiritu  Dei  confortatus,  in 
haec  verba  laetabundus  erupit:  „Modo,  inquit,  securus  sum, 
nunc  in  veritate  et  puritate  ambulo,  modo  fundatus  sum  supra 
firmam  petram  et  non  possum  moveri  amplius,  nunc  licet  totus 
mundus  cum  delectationibus  suis  veniret  coram  me,  quasi  pro 
nihilo  ipsum  reputarem  nec  pro  ipso  toto  aliquid  contra  Deum 
facerem.  Modo  praecipue  cognosco  misericordiam  Dei  circa 
me,  ita,  ut  de  omnibus,  quae  fecit  mihi  Deus  in  tota  vita  mea 
usque  ad  hanc  diem,  nihil  horum  tam  gratum,  tam  suave,  tam 
acceptum  mihi  esse  possit,  quam  hoc,  quod  in  praesenti 
mecum  facere  Deus  dignatus  est.  Benedictus  Dominus  meus 
in  aeternum."  His  dictis  humiliter  petiit,  ut  absolverem  ab 
omnibus,  quae  contra  Deum  fecerat. 

Proxima  vero  sequenti  nocte  circa  galli  cantum  coepit  gra- 
viter  et  magis  solito  infirmari,  at  occurenti  mihi  ad  eum 
statim  ut  loqui  coeperat,  de  salute  animae  suae  locutus 
est.  .  .  .  Quum  jam  dies  ilhixisset  et  multi  venerabiles  religiosi, 
monachi,  canonici  regulares  et  presbyteri,  laicorum  etiam  copia 
convenisset,  celebrata  unctione  quaesivi  ab  ipso,  si  vellet  acci- 
pere  corpus  Domini  (nudius  tertius  communicaverat).  At  ille 
magna  cum  increpatione  respondit  mihi:  „Deus  meus!  Quaeris 
si  velim  Deum  meum?  curre  cito  in  ecclesiam  et  affer  cito 
corpus  Domini  mei."  .  .  .  Veni  ante  lectum  ejus  et  tenens 
panem  sanctum  vitae  aeternae  in  manibus :  „Adora,  inquio,  et 
cognosce  corpus  Domini  nostri!''  Ille  vero  erigens  se,  quantum 
valebat  et  extollens  utrasque  manus  ad  sancta  illa:  „Adoro, 
inquit,  coram  omnibus  vobis  Dominum  meum  et  accipio  ut 
salutem  meam."  Deinde  post  comestionem  corporis  Jesu,  accepit 


1)  cf.  epist.  Osberti  ibidem. 

crucem  ibi  praesentem,  quam  petierat,  iu  mauus  et  signavit 
se  cum  eadem  cruce  et  postquam  multum  devote  osculatus 
est  eam,  accepit  pedes  crucifixi  in  os  suum  et  sic  diu  tenens 
pedes  in  ore  suo  sauguinem,  qui  de  pedibus  arte  pictoris  manare 
videbatur,  quasi  infans  ad  ubera  matris  obortis  lacrimis  suxit. 

Ab  Osberto  postea  monitus  in  verba  prorupit:  „In  manu 
et  in  fortitudine  tua  conunendo  spiritum,  Domine,  quem  tradi- 
disti  mibi  et  a  te  accepi."  Quo  dicto  sihiit  et  irruente  hora 
mortis,  ad  niodicum  loqui  non  valens,  iterum  rediit  et  resumpto 
spiritu  nescio  quid  dicere  secum  coepit  et  cum  quaesivissem  ab 
ipso,  quid  diceret,  aperta  voce  respondit  et  ait:  „Consecutus 
sum."  Et  ego:  „Quid,  inquam.  consecutus  es?"  at  ille  prae 
nimia  augustia  plcna  verba  proferre  non  potuit  et  cum  iterum 
interrogaretur,  in  quantum  intelhgere  potuimus,  qui  circa  eum 
stetimus,  boc  respondit:  „Accipiet,  inquit,  spiritum  meum." 
Deinde  propria  manu  pectus  tundens  invocavit  beatam  Dei- 
genitricem,  sanctum  Petrum  et  sanctum  Victorem. 

Quibus  dictis,  sihiit  et  os  justi  clausum  est,  quod  sapientiam 
parturire  consueverat  et  hugua  sapientis,  quam  mehus  secun- 
dum  scientiam  ornaverat,  faucibus  haesit.  Post  haec  quasi  per 
spatium  unius  borae  vixit  et  sic  astantibus  et  orantibus  fratribus 
reddidit  spiritum  in  manus   ejus  cui  iUuni  dudum  tradiderat. 

Sepuhum  in  ingressu  monasterii  ornavit  Simon  hoc  epitaphio : 

Conditui'  lioc  tuninlo  doctor  celeberrinnis  Hugo 
Qneni  hrevis  cxiniiuni  continet  urna  virum 
Dogmatc  praecipnus  nuUiqne  sccundns  in  orbe, 
Clarnit  ingenio,  moribus,  orc,  stilo. 

Cuni  vero  a.  1325  comes  Carolus  Valesius,  ipsius  interces- 
sione  ab  Joanne  Aciuila  presbytero  implorata,  a  gravi  infirmi- 
tate  esset  hberatus,  a.  1335  permittente  Benedicto  XII.  corpus 
Hugonis  e  claustro  pone  altare  majus  est  translatum. 

§•) 

De  ipsius  ingenio  et  singulari  auctoritate. 
Ex  operum,  quae  exstant,  muUitudine,  quum  ad  fidem  et 
mores  tum  ad  intcrpretandos  hbros  sacros  httcrasque  saecu- 
lares  spectantium,  si  quis  concludere  in  animo  haberet,  longurn 
ipsi  vitae  spatium  tribueret.  Verum,  ut  Thomas  Cantipratensis 
tradit  (L.  II.  Apum  c  IG  n.  7)  carnem  tenerrimam  habuit  et 


iiimis  a  pueritia  delicatam,  unde  etiam  disciplinas  in  secreto 
vel  in  Capitulo  cum  aliis  pro  quotidianis  excessibus  non 
accepit.  De  animi  vero  egregiis  facultatibus  ipsum  audiamus 
humiliter  Deo  gratias  agentem^):  „Tu  dedisti  mihi 
sensum  capacem,  intellectum  facilenij  memoriam 
tenacenij  linguam  disertara,  sermonem  gratum, 
doctrinam  suasilem,  efficaciam  in  opere,  gratiam 
in  conversatione,  provectum  in  studiis,  effectum  in 
coeptis,  solamen  in  adversis,  cautelam  inprosperis.'' 

Quod  testantur  ipsius  scripta,  in  quae,  ut  ita  dicam,  peni- 
tus  se  eifudit.  Quemadmodum  enim  vixit,  ita  et  scripsit. 
Quum  enim  in  ipso  quam  ratio  et  intelligentia ,  tam  sensus 
et  aifectus  intime  essent  conjuncta,  ut  neque  ratio  neque 
affectus  praevaleret,  sed  utrumque  optime  concineret,  etiam 
libri,  quos  confecit,  abundant  veritatis  himine  et  amoris  divini 
ardore.  Hinc  nobis  arridet  altitudo  et  profunditas  veritatis, 
hinc  suavitas  et  ardor  caritatis,  ut  non  desideres  perspicuita- 
tem  et  planitatem  sermonis  neque  requiras  divinam  paene 
sapientiam  miramque  eruditionem,  ut  nulli  secundus  putaretur 
in  orbe.  Mox  ascendit  acunune  mentis,  ut  audias  discipulum 
sancto  Augustino  aemulantem,  mox  incedit  sermone  simplici 
et  pkno,  qui  docet  populum  rudem  litterarani([ue  plane  exper- 
teni.  Jam  miraris  mentis  volatum,  qiio  ad  coelum  tendere 
videtur,  jam  humilitatem  et  insignem  modestiam,  ne  frustra  divina 
scrutetiir,  ut  paucis  comprehendam ,  intcrdum  solito  incedit 
sermone  et  quaerit  et  solvit  et  concludit  more  schohistico  '^), 
iuterdum  meditatur  et  contemplatione  intuetur  mysteria  divina 
absque  humano  sensu,  quasi  non  jam  per  specuhira  et  aenig- 
matice,  sed  facie  ad  faciem  vidisset,  quae  homines  non  vident, 
dum  hac  vescuntur  vita,  sed  soli  angeli  in  praesentia  Dei  con- 
stituti  humili  devotione  et  pia  reverentia  adorant. 

Quae  quideni  uon  esset  adeptus  nisi  mirum  quantum  omnibus 

1)  De  arrha  animae. 

2)  Omnes  enira,  quae  tunc  erant  theologicae  disciplinke  singulari 
quodam  modo  una  cum  saecularis  scientiae  peritia  in  ipso  simul  currebant 
pro  ejus  indole  et  ingenio,  unde  summa  apud  omnes  laus  et  auctoritas 
ducenda  videtur  quippe  quum  par  conjuncta  esset  vitae  castimonia  atque 
pietatis  afFectus,  quae  adeo  arrident  omnium  animis,  ut  quanto  quis  amplius 
in  ipsius  versetur  scriptis,  magis  etiam  amoris  effectu  erga  ipsum  exardescat. — 

litteris,  quae  tunc  tradebantur,  imbutus  bumili  et  pia  devotione 
ad  illum  confugisset,  qui  est  via,  veritas  et  vita.  Apud  Hugo- 
nem  enim  scientia  non  est  mortua,  non  est  superba,  non  est 
arida,  sed  praeclaros  virtutis  ac  sanctitatis  in  se  continet 
fi'uctus.  Veritas  enim  et  virtus  sunt  sola,  quae  cupit,  uuica, 
quae  amando  sectatur  et  adeptus  esse  videtur.  In  ipso  enim 
refulget  mira  quaedam  quum  scientiarum  tum  tbeologiae  diver- 
sarum  disciplinarum  et  geuerum  interdum  tunc  discrepantium 
harmonia  et  concentus,  unde  et  aequales  et  posteri  sumniis 
eum  laudibus  cfferre  non  cessant. 

§.4. 
Judicia  veterum  de  Hugone. 

Alter  Augustinus  seu  lingua  vel  anima  Augustini 
ab  ipsis  praedicatur,  quod  quidem  nomen,  si  insignem,  quam 
ejus  dictis  tribuit  auctoritatem,  respicis,  quum  ipsum  prae 
primis  sequatur  vestigiis  ipsius  ubique  inbaerendo  baud  imme- 
rito  ipsi  concedi  fas  est.  D  i  d  a  s  c  a  1  u  m  per  eminentiara  voca- 
bant,  sancti  Tbomas  et  Bonaventura,  Scotus  et  alii  doctores 
e  scholaM  suarum  sententiarum  fautorem  saepius  laudant  et" 
patronum  sequuutur,  scriptores  variis  celebrant  laudibus,  quorum 
unum  tantum  citamus  Jacobum  de  Vitriaco  Cardinalem*^): 
„Inter  canonicos  Sancti  Victoris  nominatissimus  et  praecipuus 
exstitit  citbarista  Domini,  organum  Spiritus  sancti,  M.  Hugo 
de  Sancto  Victore  dictus,  qui  malogranata  tintinnabulis  con- 
jungens  exemplo  sanctae  conversationis  multos  ad  honestatem 
excitavit  et  mellifiua  doctrina  ad  scientiam  erudivit,  multos 
autem  aquarum  viventium  puteos  ettbdiens  libris  suis,  quos  de 
iide  et  moribus  tam  subtiliter  quam  suaviter  dissercndo  edidit. 
Incerta  et  occulta  divinac  sapientiae  pluribus  aperuit  immor- 
talem  sui  gloriam  velut  compositionem  odoris  et  opus  pigmen- 
tarii  et  in  omnium  ore  (luasi  mel  dulcoratum  velut  musicum 
in  convivio  vini  et  tanquam  naves  poma  ferentes  posteris 
relinquendo." 

Atque  haec  insignis  laudis  documenta  multiplicari  possent 
nullo  adhibito  labore,  sed  ne  nimis  longi  simus,  paucis  tantum 

>)  cf.  Vita  Hugonls  et  testimonia  in  editionibus  impressa.   . 
2)  Hist.  Occid.  n.,  24. 


adumbrabimus  auctoritatem  ipsius  in  scholis,  in  primis  Victo- 
rinorum,  ubi  Richardus  et  Waltherus  prae  ceteris  vestigia 
Hugonis  prosecuti  ejus  doctrinam  ad  quandam  perfectionis 
formam  adduxerunt,  donec  saeculo  decimo  tertio  s.  Bonaven- 
tura  ipsam  amplexus,  corrigeret  interdum  et  amplificaret,  ut 
etiam  post  reformationem ,  quae  dicitur,  Hugonis  scripta  theo- 
logica  magnae  apud  omnes  theologos  et  verbi  divini  praecones 
auctoritatis  exstarent ' ).  Quod  testantur  etiam  iteratae  operum 
ipsius  editiones  tum  generales  tum  speciales,  quamquam  critici 
per  saepe  egent  judicio,  quum  multa  Hugoni  attribuantur,  quae 
vel  plane  ab  ipso  abjudicanda  sunt  vel  dubiae  auctoritatis  ^). 
Verum  ibi  dum  preciosum  a  vili  judicio  recto  separatum  fuerit, 
velut  os  Domini  Hugo  Victorinus  erit. 


II. 

De  Mei  et  scieiitiae  discrimine  et  consortio 
jiixta  mentem  Hiigonis, 


Propter  insignem  locum,  quem  obtinet  inter  suae  aetatis 
theologos  et  auctoritatem  apud  posteros,  quum  primus  Hugo 
tum  saeculari  scientia  tum  divina  aeque  instructus  theologiae 
genera  reconciliare  et  in  systema  redigere  conatus  esset,  gra- 
vissimi  momenti  est  quaestio  de  mutuo  fidei  et  scientiae  con- 
sortio  et  discrimine,  jam  antiquitus  a  patribus  jactata  et  a 
theologis  et  })hilosophis  omnium  saeculorum  disceptata,  quoniam 
ibi  systematis  et  theologiae  sanitas  tanquam  in  fundamento 
est  posita,  quo  quassato  vel  everso  totum  aedificium  corruat 
necesse  est.  Ibi  enim  si  errores  inducuntur,  postremo  pro 
veritate  vana  et  inanis  opinio,  quae  a  sana  ecclesiae  doctrina 


1)  cf.  Boulay,  Hist.  Univ.  Paris  t.  II,  p.  64.  et  Hist.  litt.  d.  1.  Fr. 
t.  Xn,  p.  4.  Les  theologiens  font  gloire  encore  aujourd'hui  de  suivre  sa 
doctrine  en  presque  tous  ses  points. 

*^)  cf.  Prolegomena  Migneana  et  Liebner,  Kritischer  Anhang,  in  libro, 
qui  inscribitur:  „Hugo  von  St.  Victor  und  die  theologischen  Richtungen 
seiner  Zeit." 

abhoiTet,  inevitabili  apparet  uecessitate,  ciijus  quidem  rei  tot 
exstant  exempla  quot  haereses,  quarum  si  supremam  quaeris 
rationem,  ibi  invenies,  quum  fines,  intra  quos  sana  et  recta 
veritatis  speculatio  incedere  dcbet,  sint  transgrcssi. 

Atque  illud  mutuum  intcr  utrumque  consortium  et  discrimen 
quantum  fieri  potest,  ipsius  vcrbis  usi  prosequamur,  ut  inde 
egregia  viri  doctrina  cniteat  aeque  ingenii  acumine  et  specu- 
lationis  altitudine  ac  mentis  devotione  et  cordis  humilitate 
excellens,  quac  viget  adhuc  in  ecclesia,  quamquam  pro  tem- 
poris  spatio  interjecto  aliam  ([uandam  prae  se  fert  speciem 
at(iue  in  Hugone  nostro  cum  suae  aetatis  adversariis  confligente. 

Quod  ([uo  satius  perspiciatur  primum  de  utriusque  natura 
et  ambitu,  tum  deinceps  de  consortio  et  discrimine  inter  ipsas 
statuendo  denique  de  ipsius  philosophandi  modo  vere  christiano 
disputare  in  animo  est. 

§.   1. 

De  fidoi  notione  et  uatura. 

1.    Fidei  tlescriptio  et  (leflnitio. 

Ratio  rectusque  procedendi  modus,  ne  per  ambages  et  tene- 
bras  and)ulemus,  exigit,  ut  priusquam  de  mutuo  inter  fidem 
et  scientiam  consortio  et  discrimine  verba  faciamus,  certum  et 
stabile  fundamentum  jaciamus  explicando  utriusque  naturam 
et  rationem.  „Qu(miodo  enim  de  iis,  quae  credenda  sunt  fide, 
bene  sentire  possumus,  si  de  ipsa  fide  male  scntimus?  Prop- 
terea  diligenter  consideranda  sunt  singuhi  quac  dicuntur,  ut 
ea  dicanms  ct  scntianms,  in  quibus  dum  lideni  rectam  asserere 
nitimur,  sanac  iidei  obviare  non  convincanmr.  Sunt  enim 
homincs,  qui  quasi  quadam  pietate  impii  in  Deum  efficiuntur 
et  dum  ultra  id,  quod  in  veritatc  est,  sentiunt,  in  ipsam  veri- 
tatem  offendunt,  quae  ignorantia  multos  parit  errores')." 

Variis  vero  modis  fides  apud  Hugonem  definiri  solet  iis- 
que  nequaquam  repugnantibus  aut  contrariis,  sed  ipsius  naturae 
variisque  momcntisaptis  etaccommodatis.  Atquesiad  effectum 
ipsius  respicit,  cum  Apostolo  Paulo  (ad  Hebr.  c.  XII)  fidcm 
„substantiamrcrumsperandarum,  argumentum  non  apparentium" 


^)  De  saoramentis  lib.  1.  p.  X.  c.  6. 

appellat ' )  •,  cuj us  delimtionis  d  u  p  1  i  e  e  m  affert  expositionem. 
Convenienter  enim  Apostolus  iidem  substantiam  rerum  spe- 
randarum  vocat,  si  „ea,  quae  fide  creduntur  et  per  ipsam 
significantur"  intelligimus,  quoniam  bona  quae  vere  subsistunt 
sperantibus  et  exspectantibuSj  ventura  creduntur  neque  irratio- 
nabiliter  argumentum  non  apparentium,  quia,  quae  ratione 
humana  non  comprehendimus,  sola  fide  nobis  credibilia  esse 
et  vera  persuademus. 

Secundum  alteram  vero  explicationem  fidem  „rerum  spe- 
randarum  substantiam"  esse  dicit,  quia  bona  invisibiliaj  quae 
per  actum  nondum  praesentia  sunt,  jam  per  fidem  in  cor- 
dibus  nostris  subsistunt,  ut  fides  ipsorum  sit  subsistentia. 

Res  enim,  ad  quas  pertinet  fides,  neque  praesentes  sensu 
necpie  per  intellectum  sohim  neque  per  experientiam 
comprehenduntur ,  sed  fide  sola  percipiuntur ,  quo  argumento 
majus  de  iUis  dubitantibus  proferre  non  possumus,  quae  credi 
quidem  possunt,  comprehendi  nequeunt,  quum  sint  supra 
mentem  humanam.  Ista  quidem  descriptione  objectum  tantum 
fidei  innuitur  et  effectus  seu  uti  dicunt,  fides  quae  cre- 
d i t u r ,  unde  ipsius  gravitas,  quantum  adcognitionem  super- 
naturalem  pertinet,  elucet,  tides  vero  qua  creditur,  si 
(|uis  generalem  et  plenam  definitionem  signare  voluerit, 
„voluutaria  quaedam  certitudo  est  animi  de  rebus 
absentibus,  quae  ad  religionem  pertinent  supra 
opinionem  et  infra  scientiam  constituta.'' 

Quae  definitio  cum  a  nostra'^)  verbis  abhorreat,  videamus 
utrum  revera  plena  et  generalis  sit  appellanda. 

Si  quis  veram  fidei  notionem  vult  stabilire,  ipsam  (luomodo 
fiat  et  ad  quas  causas  redundet,  consideret  necesse  est.  Fidem 
singularem  esse  cognoscendi  modum  jam  antea  innuimus, 
quum  illud  in  primis  de  ipsa  valeat  dictum:  „Si  vides, 
non  est  fides."  Homo  enim,  quippe  qui  ex  corpore  et  anima 
compositus,  duplicem  habet  oculum,  carnis  scilicet  et  ratio- 


J)  De  sacr.  llb.  I.  p.  X.  c.  2. 

2)  Fides  (iivina  (actualis  sc.)  est  assensus  supernatiiralis  super  omnia 
firmus,  datus  rebus  a  Deo  revelatis  propter  auctoritatem  revelantis,  Fides 
autem  habitualis  est  virtus  infusa  nos  permanenter  habiles  reddens  ad 
eliciendos  actus  fidei  cum  auxilio  gratiae  actualis.  Antoine,  Theoiog.  uni- 
versa  specul.  et  dogmat.  Tr.  I.  initio. 

nis,  iit  mundum  et  quae  in  ipso  siint  videret  oculo  carnis 
contemplatione  praesenti,  seipsnm  vero  et  quae  in  ipso  erant, 
oculo  rationis,  qui  tamen  peccato  lippus  effectus  est,  ut  non 
clare  et  recte  discerneret,  unde  fit  quod  corda  hominum  faci- 
lius  sibi  consentiant  in  liis,  quae  oculo  carnis  percipiunt  incor- 
rupto  et  aperto,  quam  in  liis,  quae  acie  mentis  et  sensu 
rationis  attiugunt  visione  intellectuali.  De  visione  corporali 
et  certitudine  ex  ])raesenti  contemplatione  orta  perperam  et 
improprie  fidei  vocabulum  adhibctur,  velut  illud  abusive  dictum, 
,,oculis  suis  crcdere,"  quae  locutio  extra  rem  est  ^ ).  Quae  enim 
sensibus  percipiuntur  et  per  speciem  videntur,  in  fidem  cadere 
non  possunt,  quae  est  rerum  iuvisibilium  et  absentium,  quae 
ad  religionem  ])ertineDt. 

Neque  etiani  per  intellectum  cognoscuntur,  quae  fide 
credantur  necesse  est,  cum  ipsum  excedant,  quia  neque  cor- 
porum  et  corporalium  similitudinem  habent,  secundum  quam 
ratio  ipsa  invenire  suis  viribus  confisa  posset,  neque  de  sub- 
stantia  animi  sunt  neque  de  his,  quae  in  illa  subsistunt,  ut 
conscientia  quoque  humana  suorum  conscia  de  illis  (sc.  divi- 
nitus  revelatis)  sileat,  quae  nec  oculus  vidit  nec  auris  audivit. 
Q  u  a  n  d  a  m  ergo  o  b  s  c  u  r  i  t  a  t  e  m  fides  sane  habet,  unde  ipsius 
meritum'^)  consequitur,  neque  tamen  dubitationem  ullam 
admittit,  quum  certitudo  quaedam  de  ipsa  praedicetur,  quam 
in  mente  huniana  proferat,  „constituta  infra  scientiam  et  supra 
0]3inionem,"  cum  in  auctoritate  nitatur  Dei  revelantis  non  in 
nostra  ipsorum  natura^). 

Quae  enim  homines  audiunt,  ad  istam  enim  cognoscendi 
rationem  fides  spectat,  diverso  modo  accipiunt,  aut  negando 
rejicientes  alii  et  contradicentes,  aut  opinantes  aut  cre- 
dentes.    Opiniouem  vero  vel  existimationem  fides  transcendit. 


1)  De  sacr,  1.  I.  p.  X.  c.  2.  cf.  Augustinus.  In  Joann.  Tr.  79.  n.  1. 
Etsi  dicuntur  credi,  quae  videntur,  sicut  dicit  unusquisque  oculis  suis 
credidisse,  non  tamen  haec  est  fides,  quae  in  nobis  aedificatur.  et  Enchi- 
ridion  c.  8.  n.  2.  Melius  hanc  appellamus  fidem,  quam  divina  eloquia 
docuerunt,  earum  sc.  rerum,   qnae  non  videntur. 

^)  cf.  Gregorius  M.  In  Evang.  1.  2.  hom.  21.  Nec  fides  habet  meritum, 
cui  humana  ratio  praebet  experimentum. 

3)  cf  Aug.  de  utilitate  credendi  n.  25:  Quod  scimus  debemus  rationi, 
quod  credimus  auctoritati. 

Istius  enim  est  proprium  „unam  vel  alteram  partem  eligere 
non  rationum  ineluctabili  auctoritate  ductos,  sed  probabilitate 
rei  commotos,  ita  tamen  ut  verum  asserere  non  audeant, 
qua  quidem  in  re  semper  aliqua  dubitatio  inhaeret."  Qui 
vero  fide  rem  suscipiunt,  non  probabilitate  et  electione  unius 
prae  altero  rapiuntur,  sed  „confidenter  et  sine  ulla  dubitatione 
pro  vero  assumunt  rejecta  dubitatione  insana,"  quod  quidem 
quum  de  fide  humana  tum  de  divina  valet  etsi  diversis  modis. 
Plus  itaque  est  credere,  quam  opinione  nutare,  si 
respicis  ad  cognitionem  inde  haustam,  minus  vero  quam 
scire.  Perfectius  enim  agnoscunt,  qui  ipsam  rem  ita  ut  est 
praesentem  comprehendunt,  qui  sunt  „scientes,"  ut  optimo  jure 
Hugo  illam  adjiciat  descriptionem,  „constitutam  infra  scientiam," 
quae  necessario  ad  fidem  constituendam  requiritur. 

2,  Fides  et  ad  rationeiii  et  ad  voluntatem  spectat. 

Optimo  enim  jure  cum  Hugone  urgendum  est,  ,,fidem  non 
solum  in  cognitione  constare,  verum  etiam  idque  prae  ceteris 
in  affectu,  seu  constantia  vel  firmitate  credendi,"  quae  spectat 
ad  voluntatem ,  unde  voluntaria  certitudo  dicitur').  In 
scientia  quidem  ratio  sola  operatur  secundum  leges 
insitas,  non  libero  arbitrio  veritati  assentiendo  sed  rerum  evi- 
dentia  ad  probandam  ipsam  vel  rejiciendam  commota.  Quae 
si  in  fidem  transferrentur,  ipsius  natura  et  veritas  corrupta 
esset.  Unde  enim,  quod  Hugo  identidem  premit,  meritum 
haberet  ipsa,  quomodo  salutem  operari  posset  excluso  vokmtatis 
assensu,  si  libera  hominis  actio  ab  ipsius  actu  segreganda 
esset?  Fides  enim,  quae  ad  aedificationem  est,  non  solum 
singularis  cognoscendi  modus  est,  sed  inter  virtutes  theologi- 
cas'^)  numeratur,  ipsorum  fundamentum  operans  per  dilectionem, 
cui  qui  gratiam  denegat  ipsam  destruit. 

Atque  si  cognitionis  et  affectus  rationem  accuratius 
perquirimus,  affectum  substantiam  fidei,  cognitionem  vero 
materiam  describimus.  Distinguendum  est  enim  inter  fidem, 
qua  creditur  et  inter  illam,  quae  creditur.    Propterea  vero  fides 

1)  De  sacram.  1.  L,  p.  X,  c.  3. 

*)  cf.  Aug.  ep.  120.  11.  8.  Homo  fidelis  debet  crederCj  quod  nondum 
videt,  ut  visionem  speret  et  amet. 

in  affectu  habet  substantiam,  quia  affectus  ipse  fides  est, 
in  cognitione  materiam,  quia  „de  illo  et  ad  illud,  quod  in 
cognitione  est,"  fides  est.  Cognitionem  vero  non  intelligimus 
illam,  quae  ex  praesenti  contemplatione  nascitur,  sed 
illam  quae  ex  auditu  solo  percipitur  et  ex  verborum  signi- 
ficatione  mauifestatur,  illud  enim,  in  quo  nititur  omnis  iides, 
revelatio  divina  est,  unde  apparet  illud  ex  auditu  de  industria 
esse  adliibitum,  quia  auctoritati  revelanti  per  verba  fidem  habe- 
mus,  secundum  ilhul  Apostoli  „ex  auditu  fides  est,"  quae  res 
ad  aUam  quoque  necessariam  fidei  proprietatem  nos  perducit, 
nempc  „quod  fides  sine  omnimoda  cognitione  et 
scientia  omnino  esse  non  potest')." 

Cum  enim  iUud,  quod  dicitur,  ab  iUo  qui  audit  inteUigatur, 
etiamsi  nesciat  utrum  sit  an  non  sit  ita  ut  dicitur,  scientia 
tamen  est,  in  quantum  inteUigit  et  scit  quid  sit,  quod  dicitur. 
Haec  autem  scientia  cognitio  est,  quae  sicut  sine  illa  scientia 
esse  non  potest,  qua  res  esse  vel  non  esse  scitur,  ita  sine  fide 
esse  potest,  qua  res  esse  vel  non  esse  creditur,  (quod  plerum- 
quc  fit  quum  praedicationem  evangeUi  audiunt  neque  vcro  fide 
istam  cognitionem  suscipiunt).  Ad  hanc  cognitioncm  si  fides 
accedat,  ut  credatur,  quod  audicbatur  et  inteUigebatur,  est 
credulitas  in  cognitione  ct  invcnitur  in  credulitate  fidei 
substantia,  in  cognitione  materia.  Ita  credi  quidem  aU- 
quando  possuiit  quac  non  intcUiguntur,  quod  persaepe  apud 
simpUces  lit,  fidcs  autcm  sinc  onnii  cognitione  essc  non  potcst. 
llhid  enim  saUem  requiritur,  ut  is  qui  scienti  et  credenti  cre- 
dit,  sciat  cui  credit  et  qua  rationc  ad  credendum  adducatur, 
unde  haud  aUeni  sint  ab  ipsorum  nierito  etsi  cognitioncm 
iUorum  non  attingunt.  Quamvis  enim  simpUces  cum  perfectis 
occuUa  sacramenta  Dei  rimari  non  valeant,  tamen  quia  se  ab 


1)  cf.  Augustinus,  de  praedest.  Sct.  c.  4.  Quis  eiiim  nou  videat,  prius 
esse  cogitare,  quani  credere?  Nullus  (juippe  credit  aliquid  nisi  prius  cogi- 
taverit,  esse  credendum.  Idem :  Epist.  120.  n.  3.  Absit  nauKpic,  ut  hoc 
in  nobis  Deus  oderit,  in  quo  nos  reliquis  animantibus  excellentiores  creavit. 
Absit,  inquam,  ut  ideo  credamus,  ne  rationem  accipiamus  sive  (iuaeramus, 
cum  ctiam  credcre  non  possemns,  nisi  animas  rationales  haberemus  .  .  . 
Si  igitur  rationabile  est,  ut  ad  magna  quaedam,  (piae  capi  nondum  possunt, 
fides  praecedat  rationem,  procul  dubio,  quantulacunque  ratio,  quae 
hoc  persuadet,  etiam  ipsa  antecedit  fidem. 

illorum  societate  non  dividunt,  quasi  juxta  eos  positi  in  eadem 
fide  et  spe  bene  operando  se  pascunt.  Aliqua  vero  cognitio 
proptera  apud  ipsos  quoque  requiritur,  quae  ipsam  fidem  per 
intentionem  dirigat,  quia  si  nihil  ex  his  quae  credenda  sunt, 
cognosceretur,  non  haberet  fides,  quo  se  per  intentionem  in 
bono  opere  dirigeret  neque  ad  quid  bene  operando  spem  suam 
excitaret. 

Sed  aliud  est  in  quibusdam  cognitionem  transcendere  fidem, 
aliud  illa  quae  nunquam  ignoranda  sunt  credenda  nescire. 
Hic  meritum  fides  habet,  ubi  etiam  cognitione  non  discernit; 
hic  quia  a  ratione  omnino  destituitur,  cadit  ipsa  et  fides  ejus 
desistit.  Nam  sicut  gratia  praesupponit  naturam,  ita  fides 
rationem,  secundum  Apostolum  qui  rationabile  obsequium  ipsam 
declarat.  Naturalis  enim  cognoscendi  modus  non  tollitur  atque 
aufertur,  sed  elevatur  et  augetur  lumine  aeterno  rationem 
humanam  collustrante  ipsamque  supra  se  elevante. 


3.  Secimdiim  cogiiitionein  fidci  gradiis  fidelium  distinguuiitur. 

Quamquam  fides  in  duobus  potissimum  constat,  cognitione 
scilicet  et  firmitate  credendi,  nequaquam  eodem  modo  utrum- 
que  se  habet,  verum  fideles  ipsi  longe  inter  se  distant,  in 
utramque  enim  partem  incrementi  est  capax,  verum  si  ad 
meritum  respicimus,  magna  illa  apud  Deum  fides  reputatur, 
quae  etsi  minus  vigeat  scientia,  per  constantiam  tamen  foris 
ostenditur,  unde  tria  credentium  genera  distinguit  ^).  Sunt 
enim  fideles,  qui  sola  pietate  credere  eligant,  quod 
tamen  utrum  sit  credendum  an  non  credendum  sit,  ratione 
non  comprehendant,  quos  sane  superant,  qui  per  rationem 
approbant,  quod  fide  credunt.  Duobus  vero  praestant,  qui 
puritate  cordis  et  munda  conscientia  interius  jam 
gustare  incipiunt,  quod  fide  credunt.  Verum  istud 
incrementum  fidei  sine  gratiae  divinae  adjutorio  fieri  nequit, 
quod  luce  clarius  videmus  in  istis,  qui  quidem  fideles  nomi- 
nantur,  revera  non  sunt,  qui  consuetudine  magis  vivendi  quam 
virtute  credendi  inter  fideles  numerantur,  qui  solis  transeuntibus 


^)  De  sacr.  1,  I.,  p.  X.,  c.  4      Gravis  momenti  est  haec  distiiictio,  quum 
ad  varia  theologiae  spectet  genera,  positivam,  scholasticam  et  mysticam. 

intenti  nunquam  ad  futura  cogitanda  mentem  sublevant.  Qui 
si  quando  gratia  divina  visitantur,  ad  sui  considerationem 
excitantur,  ut  quare  homo  natus  sit,  an  alia  post  hanc  vitam 
sequatur  inquirant.  Et  quanto  magis  sibi  errantibus  periculum 
imminere  cernunt,  tanto  magis  ad  cognitionem  veritatis  per- 
venire  satagunt.  Atque  si  diversas  hominum  de  rebus  gravis- 
simis,  quae  ad  salutem  pertinent,  considerant  existimationes, 
quum  Pagani  unitatem  divinitatis  in  pluralitatem  scindant, 
Judaei  creatorem  quidem  agnoscant  salvatorem  vero  contem- 
nant,  ad  fidem  reducuntur  quum  suggerente  Spiritu  sancto 
intelligant  si  in  multis  dubiis  unum  aliquid  relinquitur,  ut 
unum  aliud  eligatur,  dubietatem  non  auferri  sed  mutari,  quae 
consideratio  ad  ampliorem  religionis  divinae  excitat  devotionem, 
quae  mundat  et  purificat  cor,  ut  jam  quodammodo  praegustare 
incipiant  id  ad  quod  fide  et  devotione  cognoscendum  festinant, 
invisibilibus  documentis  et  secreta  et  familiari  visitatione  de 
Deo  suo  quotidie  eruditi  et  certificati,  ut  nulla  jam  ratione  ab 
ejus  fide  et  dilectione  (etiamsi  totus  mundus  in  miracula  ver- 
teretur)  avelli  queant.  Ista  vero  via  non  omnes  ducuntur  spe- 
ciali  gratia  intus  illuminati  ct  corroborati.  „Revelatio  enim 
ipsa  miraculis  testata  fide  per  se  est  dignissima  et  ad  ipsam 
suscipiendam  sufficientissima." 


4.  De  flrtei  objecto  proprio  et  iiecessario. 

Multa  quidem  ad  illustrandam  fidem  attigimus,  verum  si 
propriam  ipsius  rationem  inquirimus,  de  objccto  quoque  proprio 
et  singulari  ratio  reddenda  est,  quod  ipsam  fidem,  quae  est 
virtus  divina,  ab  humana,  quae  dicitur,  distinguit. 

Sine  fide  enim  etiam  infideles  vivere  non  possunt,  ex  hoc 
quod  omnis  homo  in  hac  vita  vivens  sicut  habet  quaedam, 
quae  per  experientiam  sentiat,  ita  quaedam  etiam  habet,  quae 
nec  visa  nec  experta,  sola  fide  credat ' ). 

Fidem  tamen,  quae  in  Deum  est,  nequaquam  habere  dici- 
tur,  nisi  qui  illa  crcdit,  quac  credendo  et  amando  homo  Deum 
promeretur.  Quod  si  duobus  verbis  complectimur ,  creatorem 
et  salvatorem  credere  necesse  est  et  quae  ad  ipsos  pertinent; 

t)  De  Sacr.  lib.  I.,  p.  X.  c.  5. 

ut  ex  duabus  partibus  fides  constet,  debito  naturae  et  debito 
gratiae,  conditione  scilicet  et  reparatione,  unde  apparet 
philosophorum  gentilium  naturalem  cognitionem  nullo  modo 
fidem  nuncupari  posse,  quia  ut  ipse  ait,  salvatorem  non  cre- 
debant^  a>  "  <' 

Atque  si  ad  rem  fidei  ejusque  naturam  respicimus,  ab  initio 
quidem  per  decursum  saeculorum  aucta  est  quoad  cognitionem, 
mutata  re  non  est.  Non  enim  exigitur  a  fidelibus,  ut  magna 
quaedam  et  multa  et  sublimia  fidei  sacramenta  agnoverint 
deque  majestate  creatoris  et  humilitate  Salvatoris  quorundam 
disputationem,  profunditatem,  rerum  gestarum  seriem  memoria 
comprehenderint.  Neque  etiam  a  fidelibus,  qui  ante  Christum 
fidem  professi  sunt,  accurata  et  perlucida  cognitio  modi 
redemptionis  et  personae  Salvatoris  cum  omnibus,  quae  cum 
ipsa  erant  conjuncta,  exigebatur,  quoniam  si  ista  opus  fuisset 
cognitione,  aut  perrara  tunc  salus  fuisset  aut  plura  et  accura- 
tiora  novissent,  speciali  et  prophetica  (futura  enim  erant  adhuc) 
Dei  inspiratione  edocti,  quam  Apostoli  et  Christiani,  ut  non 
profectus,  sed  defectus  esset  statuendus,'  ut  adventus  Christi 
non  solum  illuminationem  fidelibus  non  attulisset,  sed  certiorem 
et  meliorem  agnitionem  abstulisset.  Crevit  ergo  per  tempora 
fides  secundum  cognitionis  modum  neque  tamen  mutata  est, 
ut  alia  esset.  Semper  enim  in  Ecclesia  Dei  (latiore  sumpta 
sensu)  ab  initio  fidem  et  cognitionem  fuisse  credimus  incar- 
nationis  et  passionis  Christi,  quia  ab  initio  nunquam  defuerunt, 
qui  hoc  cognoverunt  singulariter  ad  hoc  per  Spiritum  illuminati, 
quibus  salvati  fide  simplici  jungebantur. 

Istis  enim  suffecisse  dicit  ad  salutem  obtinendam  credere 
unum  esse  Deum  creatorem  omnium,  Dominum  et  rectorem 
universorum ' ) ;  ipsum  quidem  non  esse  mali  auctorem,  eorum 
tamen,  qui  in  malis  suis  ejus  misericordiam  quaererent  vel 
exspectarent,  futurum  redemptorem,  quibus  quidem  fidei  etiam 
christianae  objectum  innuitur  paucis  quidem  verbis,  ingentis 
vero  et  excelsae  magnitudinis  mysteriis,  quae  superant  omnem 
intellectum  humanum  et  fovent  voluntatem. 

Quae  si  diligenter  animo  pertractamus ,  jam  apparent 
vestigia  illius  consortii  et  discriminis,  quod  inter  ipsas  exstat, 

1)  Ibldem  c.  7. 

,    3 

quae  magis  etiam  in  lucem  prodient,  si  ipsum,  quae  de  scientia 
senserit  audiamus,  ut  deinde  posito  solido  fundamento  ultra 
progrediamur. 

§•  2. 
Hugonis  de  scientia  doctrina. 

Fidei  quidem  definitionem  strictam  apud  Hugonem  inveni- 
mus,  scientiae  eandem  frustra  quaerimus,  ut  ipsius  ea  de  re 
doctrinam  praesertim  ex  Didascalicae  Eruditionis  libris  evol- 
vamus,  qui  ipsi  Didascali  cognomen  apud  aequales  compa- 
rarunt  et  sequentibus  quoque  saeculis  adeo  floruerunt  auctori- 
tate,  ut  Vincentius  quoque  Bellovacensis  ^)  ipsis  usus  sit,  in 
quibus  egregiam  ac  singularem  artium  litterarumque  tunc  tem- 
porum  traditarum  descriptionem  et  partitionem  (c.  1.)  tribus 
prioribus  libris,  cum  sacrorum  librorum  brevi  historia  et  instituti- 
one  ad  ipsos  legendos  sequentibus  tribus  libris  exhibet,  qua  quidem 
in  re  qui  ante  ipsum  similem  susceperunt  explicationem  ^)  multo 
superavit  non  sohim  quadam  rerum  quas  attuUt,  novitate,  quam- 
quam  ejusmodi  quoque  apud  ipsum  inveniuntur,  sed  ingenio, 
quod  inde  apparet,  summopere  admirabili.  Atque  hac  in  re 
paullo  prolixiores  esse  cogimur  partim  singulari  quo  quaque 
parte  ac  disciplina  in  describenda  ecclesiae  doctrina  utitur 
modo,  partim  opusculi  ipsius  egregia  forma  atque  eruditionis 
eximiae  documeuto. 

Jam  vero  ab  animi  facultatibus  exordium  sumentes  natu- 
ralem  cognoscendi  modum  variasque  disciplinas,  quantum  fieri 
potest,  ipsius  vestigiis  inhaerantes  prosequamur. 

1.  Triplex  est  vis  auimae. 

Animae  vis  in  vegetandis  corporibus  triplex^)  est, 
quarum  una  quidem  vitam  sohim  corporis  submini- 
strat,    ut   nascendo    crescat  alendoque  subsistat.      Alia  vero 


1)  cf.  Speculum  doctrinale  L.  I.  c.  15. 

2)  V.  g.  Cassio dorus  de  artibus  ac  disciplinls  liberalium  artium  ,,et" 
de  institutione  divinarum  litterarum.  Isidorus,  etymologiarum  libri  XX. 
Honorius,  de  animae  exilio  et  patria. 

3)  Erud.  did.  1.  I.,  c.  4. 

sentiendi  judicium  praebet,  tertia  vis  mentis  ratione  sub- 
nixa  est^). 

P  r  i  m  a  herbarum  atque  arborum  est  et  quidquid  terrae  radicitus 
affixum  tenetur ;  a  1 1  e  r  a ,  cuiprima  semper  conjuncta  est,  animali- 
bus  tribuenda  est,  quae  non  solum  eas  capiunt  rerum  formas,  qui- 
bus  sensibili  corpore  feriuntur  praesente,  sed  abscedente  quoque 
sensu  sensibilibusque  sepositis,  cogitarum  sensu  formarum  imagi- 
nem  tenent  memoriamque  conficiunt,  quas  longius  vel  brevius 
custodiunt. 

Istas  tamen  imaginationes  confusas  atque  inevidentes  sumunt, 
ut  nihil  ex  earum  conjunctione  atque  compositione  efficere 
possint,  unde  meminisse  quidem  nec  aeque  omnia  possunt  et 
amissam  oblivionem  recolligere  ac  revocare  non  valent.  Futuri 
vero  illis  nulla  cognitio  est.  Tertia  vero  vis  animae,  quae 
priores  secum  trabit  inseparabiles  iisque  velut  famulis  utitur, 
tota  in  ratione  constituta  vel  in  rerum  praesentium 
firmissima  conclusione  vel  in  absentium  intelligentia,  vel  in 
ignotorum  inquisitione  versatur,  bumano  tantum  generi 
pervia,  quae  non  solum  sensus  imaginationesque  perfectas  et 
non  inconditas  capit,  sed  etiam  pleno  actu  intelligentiae,  quod 
imaginatio  suggessit,  explicat  atque  coniirmat,  unde  huic  divinae 
naturae  non  ea  tantum  in  cognitione  sufficiunt,  quae  subjecta 
sensibus  comprehendit ,  verum  etiam  ex  sensibilibus  imagina- 
tione  concepta,  et  absentibus  rebus  nomina  indere  potest,  et 
quod  intelligentiae  ratione  comprehendit,  vocabulorum  quoque 
positionibus  aperit,  quum  illud  ipsius  sit  proprium,  per  ea, 
quae  sibi  nota  sunt,  ignota  investigare  et  non  solum  unumquod- 
que  an  sit,  sed  quid  sit  etiam  et  quale  sit  nec  non  et  cur  sit  agnos- 
cere.  Cum  igitur  actus  humani  animi  sit,  ut  semper  inpraesentium 
comprehensione  aut  in  absentium  intelligentia  aut  in  ignotorum 
inquisitione  atque  inventione  versetur,  duo  sunt,  in  quibus  omnem 
operam  visanimae  ratiocinantis  impendit,  unum„utrerumnaturas 
inquisitionis  ratione  cognoscat,  alterumvero,  ut  ad  scientiam  prius 
veniat,  quod  post  gravitas  moralis  exerceat  ratione  moderatrice 
(I,  5)."  Singulari  ergo  naturae  privilegio  solis  hominibus  hoc 
studium  sapientiae  competit,  quae  est  summum  in  vita  solamen, 
quam  qui  invenit,  felix  est  et  qui  possidet  beatus  (I,  2). 

1)  Distinctio  triplex  vitae  vegetativae,  sensitivae  et  intellectualis  secun- 
dum  terminos  nunc  adhiberi  solitos, 

3* 

2.  Oognitio  sni  ipsus  fuudaiueutnm  est  et  origo  cujusvis  scieutiae. 

Ipsa  illuminat  hominem,   ut  seipsum    agnoscat  secundum 

illud  in  tripode  Apollinis:     „rva>i^t  osauxov,"   immortali   enim 

animo  ipse  quod  est  satis  esse  poterat,  unde  extra  quaerere 

aliquid  necesse  non  fuit.     Probata  enim  apud  pliilosophos  sen- 

tentia:     „Animam    ex    cunctis    naturae    partibus    compactam 

asserit"    et  Timaeus  Platonicus:     „Ex    dividua    et   individua 

mistaque  substantia  itemque  eadem  et  diversa  et  ex  utroque 

commista  natura,    quo  universitas  repraesentatur ,   evisXs/siav 

formavit.     Ipsa   namque   et   initia   capit,    quia    et   invisibiles 

intelUgentium  rerum  causas  comprehendit,  et  visibiles  actualium 

formas  per  sensuum  passiones  colligit  sectaque  in  orbes  gemi- 

nos  motum  glomerat,  quia  sive  per  sensus  ad  sensibila  exeat 

sive  per  intelligentiam  ad  invisibilia  ascendat,  ad  seipsam  rerum 

similitudinem   trahens   regyrat,    hoc  est,    quod  eadem  mens, 

quae  universorum  capax  est,  ex  omni  substantia  atque  natura, 

qua  similitudinis  repraesentet  figuram,  cooptatur.     Pytliagorae- 

orum  enim  dogma  erat,   „Similia  similibus  comprehendi ,"  ut 

anima  rationalis  nisi  ex  omnibus  composita  foret,  nullatenus 

omnia  comprehendere  posset,  nani 

Terram  terreno  comprehendimus,  aethera  flaramis, 
Humorem  liquido,  nostro  spirabile  flatu. 

Haec  vero  sententia  non  ita  est  intelligenda,  ut  vcrba  sonant,  ] 
ut  realis  compositio  in  simplici  essentia  concedatur  a  j 
viris  in  omni  rerum  natura  peritissimis  [contradiceret  enim 
sanae  mentil,  sed  secundum  compositionis  rationem  ani- 
mam  ex  omnibus  naturis  constare  dictitabant,  ut  apertius  mira- 
bilem  ejus  domonstrarent  potentiam.  Ista  enim  rerum  omnium 
similitudo  non  aliunde  aut  extrinsecus  animae  advenire 
credenda  est,  sed  ipsa  potius  eam  in  se  et  ex  se  nativa 
quadam  potentia  et  propria  virtute  capit,  quemadmodum 
cum  impressor  metallo  iiguram  imprimit,  illud  non  extrinsecus, 
sed  ex  propria  virtute  et  naturali  habilitate  aliud  jam  aliquid 
repraesentare  incipit.  Sic  mens  humana  rerum  omnium  simi- 
litudine  insignita,  omnia  esse  dicitur  et  ex  omnibus  composi- 
tionem  suscipere,  non  integraliter,  sed  virtualiter  atque 
potentialitcr  continere,  quae  cst  illa  naturae  nostrae  dignitas, 

quam  omnes  aeque  naturaliter  habent,  sed  non  omnes  aeque 
noverunt.  Animus  enim  corporis  passionibus  consopitus  et  per 
sensibiles  formas  extra  semetipsum  abductus,  oblitus  est,  quid 
fuerit  et  quia  nil  aliud  se  fuisse  meminit,  nil  praeter  id,  quod 
videtur  esse,  credit.  Reparatur  autem  per  doctrinam,  ut 
nostram  agnoscamus  naturam  et  ut  discamus  extra  non  quae- 
rere,  quod  in  nobis  possumus  invenire. 


3.   Philosophiam  late  dictam  scientiam  natnralem  intelligit. 

Atque  illud  sapientiae  studium  Pytbagoras  primus  apte 
philosophiam  seu  amorem  sapientiae  nuncupavit,  adeo 
enim  latet  omne  verum,  ut  ejus  amore  quantumlibet  ardeat 
mens,  quantumlibet  ad  ejus  inquisitionem  surgat,  difficile  tamen 
ipsam,  ut  est,  veritatem  comprehendere  queat.  Est  autem 
philosophia  amor  et  studium  et  amicitia  quodammodo 
sapientiaeverononhujus,  quae  in  ferramentis  quibusdam 
et  in  aliqua  fabrili  scientia  notitiaque  versatur,  sed  illius 
sapientiae,  quod  nullius  indigens,  vivax  mens,  et 
sola  rerum  primaeva  ratio  est,  abs  qua  intelligens  animus 
illuminatur  et  quodammodo  ad  seipsum  retractatur  atque 
advocatur,"  ut  videatur  sapientiae  studium  amicitia  divinitatis 
et  purae  mentis,  quae  cuncto  generi  animarum  meritum  suae 
divinitatis  imponit  et  ad  propriam  naturae  vim  puritatemque 
reducit,  unde  nascitur  speculationum  cogitationumque 
veritas^  et  sancta  puraque  actuum  castimonia. 

Quibus  de  causis  homini  soli  sapientiae  studium  divini- 
tus  datum  competat  (II.,  5),  cum  Hugone  attestati  sumus,  unde 
consequitur  iUud,  ut  rationalis  animae  actus  caeca  cupidi- 
t a s  non  capiat,  sed  moderatrix  semper  praecedat  sapientia. 
Itaque  non  sohim  ea  studia,  in  quibus  vel  „de  rerum  natura 
vel  disciplina  agitur  morum,"  verum  etiam  „omnium  humanorum 
actuum  seu  studiorum  rationes''  non  incongrue  ad  philosophiam 
pertinent,  philosophia  enim  dicitur  „disciplina  omnium  rerum 
humanarum  atque  divinarum  rationes  plene  investigans."  Neque 
haec  difinitio  latior  videbitur,  si  in  mentem  revocas,  eundum 
actum  et  ad  philosophiam  pertinere  secundum  rationem 
suametabea  excludi  secundumadministrationem  quemad- 

modum  agriculturae  ratio  philosophi  est,  administratio  rustici. 
Tot  igitur  philosophiae  partes  sint  necesse  est,  quot  sunt 
rerum  diversitates,  ad  quas  ipsam  pertinere  constat. 

4.  Partes  philosophiae  quatuor. 

Quodsi  vero  ad  finem  et  intentionem  omnium  actionum 
humanarum  seu  studiorum,  quae  sapientia  moderantur,  spectas, 
omnes  id  agunt,  ut  vel  naturae  nostrae  reparetur  integritas 
vel  defectuum,  quibus  praesens  subjacet  vita,  temperetur 
necessitas,  vel  ut  natura  (quae  est  bonum)  reparetur  et 
excludatur  vel  saltem  temperetur  adhibito  remedio  vitium 
seu  malum.  Integritas  vero  vitae  humanae  duobus  perficitur: 
scientia  et  virtute,  „quae  nobis  cum  supernis  et  divinis 
substantiis  similitudo  sola  est,"  unde  sic  quoque  formari  potest 
sententia,  ut  vcl  „divinae  similitudinis  imago  in  nobis  restau- 
retur,  qua  parte  homo,  cum  gemina  compactus  sit  substantia, 
immortalis  est;  vel  „hujus  vitae  necessitudini  consulatur,"  quae 
(cum  sit  caduca  et  mutabilitati  obnoxia  sc.  quoad  corpus)  quo 
facilius  laedi  potest  adversis,  eo  magis  foveri  et  conservari 
indiget.  (L,  6  et  9.) 

Atque  duplex  ista  intentio  duplicem  continet  actionem, 
d  i  V  i  n  a  m  quippe  et  h  u  m  a  n  a  m ,  quarum  altera,  cum  de  superio- 
ribus,  restauranda  videlicet  imagine  divina,  agit,  apte  intelli- 
gentia  appellatur;  altera,  quod  de  inferioribus  habetur,  con- 
grue  scientia  vocatur,  quae  sapientiae  partes  constituunt. 
Intelligentiam  iterum,  quoniam  et  ad  inquirendam  veritatem 
et  ad  considerandos  mores  pertinet,  in  duas  species  dividimus, 
in  theoricam  seu  speculativam  et  practicam  seu 
activam  vel  ethicam  vel  moralem.  Scientia  vero,  quia 
opera  humana  prosequitur,  proprie  mechanica  seu  adul- 
terina^)  vocatur.  Haec  tria  simul  et  primo  loco  numeran- 
tur,  quia  primo  inventae  suni,  logica  (I.,  12)  enim,  quae 
adnumeranda  est  quarta,  postremo  inventa  est,  quae  tamen 
inveniri  oportuit,  quoniam  nemo  de  rebus  convenienter  disserere 
potest,  nisi  prius  recte  loquendi  rationem  agnoverit,  unde  etiam 


1)  Mlra  etymologia  (^oixccoQ-ccl)  ab  imitatione  naturae  per  opcra  humana 
desumpta. 

secandum  Boetium,  qui  primitus  circa  naturas  rerum  et  morum 
qualitates  investigandas  operam  impenderent,  saepe  fallerentur. 
Nisi  enim  prius  ad  scientiam  venerit,  quae  ratiocinatio  veram 
teneat  semitam  disputandi,  quae  verisimilem  agnoverit  et 
quae  fida  et  quae  possit  esse  suspecta,  rerum  incorrupta 
veritas    ex  ratiocinatione    non  potest  inveniri.     Cum  igitur 
veteres  saepe  multis  lapsi  erroribus  falsa  quaedam  et  sibi  con- 
traria  in  disputatione  coUigerent ,«    atque   id  fieri   impossibile 
videretur,  ut  de  eadem  re  contraria  conclusione  facta  utraque 
esseat  vera,  quae  sibi  discutiens  ratiocinatio  conclusisset,  cuive 
ratiocinationi  credi  oporteret  esset  ambiguum ;  visum  est  prius 
disprtationis  ipsius  veram  atque  integram  considerare  naturam, 
qua  cognita  illud  quoque,  quod  per  disputationem  inveniretur, 
an  vere  comprebensum   esset,    posset   intelligi.     Hinc   igitur 
logicae  peritia  disciplinae,  quae  disputandi  modos  atque 
ipsas  ratiocinationes  internoscendi  vias  parat,  ut  quae  ratioci- 
natio  nunc  quidem  vera,  nunc  autem  falsa,  quae  vero  sem- 
per  falsa,  quae  nunquam  falsa,  possit  agnosci,  unde  tem- 
pore  quidem  postrema,  sed  ordine  prima  est,   „neglecta  enim 
vocum  et   intellectuum   natura   nuUus   philosophiae   tractatus 
rationabiliter  explicari  potest." 

Logica.vero  secundum  duplicem  verbi  interpretationem^) 
in  rationalem,  quae  discretiva  vocatur,  qua  continentur 
dialectica  et  rhetorica,  et  in  sermotionalem  distingui- 
tur,  quae  genus  est  ad  grammaticam,  dialecticam  atque  rhe- 
toricam,  quae  sub  se  disertivam  continet. 

5.  Subdivisiones  ipsarnm.  , 

Has  vero  philosophiae  partes  iterum  dividit,  quarum  prae- 
cipuas  quidem  subdivisiones  propter  multiplicem  in  Theologia 
usum  nosse  juvabit.  Theorica  quidem  tres  complectitur 
disciplinas  (n.,  3)  theologiam,  mathematicam  et  physi- 
cam,  quarum  prima  „ineffabilem  Dei  naturam  aut  speciales 
creaturas  ex  aliqua  parte  profundissima  qualitate"  disserit,  cujus 
objectum  secundum  Boetium  est  intellectibile  quod  unum  atque 
idem  per  se  in  propria  semper  divinitate   subsistens,   nuUis 


1)  Xoyog  enim  secundum  ipsum  est  ratio  vel  sermo. 

nnqnam  sensibus,  sed  sola  mente  intellectuque  capittir; 
altera  sc.  matliematica  „abstractam  quantitatem^^  considemt, 
cujus  si  species  quaerimus,  arithmeticam,  musicam, 
geometriam,  astronomiam  accipimus.  Quantitas  enlm 
secundum  multitudinem  quae  aut  per  se  est,  velut  quids 
numerus,  aut  ad  aliquid,  ut  duplum,  et  magnitudinem  mobilem 
ut  sphaera  mundi ,  immobilem  ut  terra  considerari  potest , '  ut 
habeas  quatuor  ante  dictas  (II.,  7)  disciplinas,  eodem  po 
sequuntur  ordiue,  q  u  a  d  r  i  v  i  u  m  illud  perquam  celebre.  T  e  r t  i  o 
autem  loco  ponitur  physica,  quae  „causas  rerum  in  efifectibus 
suis  et  effectus  in  causis  suis"  investigando  considerat,  quae 
notio  etiam  pro  theorica  adhibetur  sensu  latiore  (II.,  17), 
quae  „propter  speculationem  veritatis  rerum"  sola  etiam  sapi- 
entia  nominari  solet.     (II.,  19.) 

Practica  vero  tribus  continetur  partibus  ethica  vel  morali 
seu  solitaria,  oeconomica  seu  privata  vel  dispensativa  et 
politica  seu  publica  vel  civili.     (II.,  20.)  ' 

Mechanica  seu  adulterina  septem  scientias  continet: 
lanificium,  armaturam,  navigationem,  agriculturam,  venationem, 
medicinam,  theatricam,  quibus  ingentem  paene  scientiarum 
numerum  accurate  et  subtiliter  subjungit,  ut  circiter  triginta 
octo  collocet  divisiones  et  subdivisiones ,  quas  libenti  animo 
missas  facimus.     (II.,  21.) 

Logica  denique  grammaticam,  dialecticam  et  rhetoricam 
(II.,  30)  continet,  trivium  ilhid  ab  omni  tractandum,  quibus 
omnem  scientiae  ambitum  exhausit,  quem  et  ipse  novit  et 
animo  amplectendum  monet. 


§.  3. 
De  fidei  et  scientiae  discrimine, 

Ex  fidei  et  scientiae  natura  ac  partibus  modo  spectatis 
apparet,  ipsas  ab  invicem  esse  distinctas  et  discretas  quum 
quoad  objectum  tum  quoad  modum  et  terminum,  ad  quem 
currunt,  neque  tamen  contraria  quadam  et  aliena  dissimihtu- 
dine,  ut  altera  alteri  repugnet  et  una  si  eligatur,  altera  repro- 
betur,  quum  quaedam  exstent,  quae  communi  quodam  vinculo 
ipsas  conjugaut,   de  quibus  postea  agimus.     Istam  vero  diffe- 


25 

rentiam,  si  uno  vocabulo  comprehendimus,  in  diverso  cognos- 
cendi  modo  ponimus,  quum  alter  sit  naturalis,  alter  superna- 
turalis.  Itaque  theologia  et  philosophia,  quae  in  istis,  ratione 
videlicet  et  revelatione,  nituntur,  non  solum  ratione  objecti 
et  principii,  sed  etiam  ratione  medii  ab  invicem  differunt.  altera 
enim  in  naturae,  altera  in  revelata  veritate  investiganda  ver- 
satur,  quae  quantum  distent  una  ab  altera,  caeco  quoque 
patet  oculo. 


1.  Batio  et  revelatio  suas  habent  rationes. 

Rerum  enim  omnium,  quarum  rationalis  creatura  est  capax, 
quaedam  sunt  ex  ratione,  quaedam  secundum  rationem, 
quaedam  supra  rationem  sunt,  praeter  quas  accedunt,  quae 
sunt  contra  rationem^). 

Ex  ratione  vero  necessaria  sunt,  contra  rationem 
incredibilia ,  secundum  rationem  probabilia,  supra  ratio- 
nem  mirabilia.  Duo  quidem  prima  fidem  omnino  non  capiunt, 
quae  enim  ex  ratione  sunt  omnino  nota  sunt  et  credi  non 
possunt,  quia  sciuntur;  quae  vero  contra  rationem  sunt, 
nulla  similiter  ratione  possunt  suscipi,  quoniam  ratio  his 
acquiescere  aliquando  nequit. 

Itaque  ea  tantummodo,  qnae  secundum  rationem,  et 
quae  supra  rationem  sunt,  in  fidem  cadunt,  sed  diversis 
modis.  In  iis  namque,  quae  secundum  rationem  sunt,  fides 
ratione  adjuvatur  et  ratio  fide  perficitur,  quoniam 
secundum  rationem  sunt,  quae  creduntur^). 

In  iis  vero,  quae  supra  rationem  sunt,  non  adjuvatnr 
fides  ratione,  quoniam  non  capit  ratio  ista,  quae  fides  credit, 
insita  habilitate  et  tamen  est  aliquid,  quo  ratio  admonetur 
venerari  fidem,  quam  non  comprehendit.  Quae  dicta  sunt 
ergo  secundum  rationem,  fuerunt  probabilia  ipsi  ,et  sponte 
acquievit  eis,  quae  vero  supra  rationem  fuerunt,    ex  divina 


>)  De  sacramentis  1.  L,  p.  III.,  c.  30. 

2)  Sunt  res  quaedam,  quae  rationi  non  omnino  latent  neque  omnino 
patent,  inevitabili  evidentia  ad  assensum  cogentes,  quarum  quidem  veritatem 
ratio  non  omnino  comprehendit,  probabilitatem  autem  demonstrat.  cf.  quae 
sequuntur. 

revelatione  sola  siint  prodita,  et  non  operata  est  in  eis 
ratio,  sed  castigata  tamen,  ne  ad  illa  contenderet  ^ ). 

Quae  si  accuratius  consideramus,  jam  patet,  scientiam  seu 
naturalem  cognitionem  suas  habere  rationes,  ad  quas  fides, 
quae  in  revelatis  veritatibus  nititur,  non  pertinet,  quarum  varias 
disciplinas  sub  pbilosophiae  nomine  comprehendit,  ne  theologia 
quidem,  quam  affert,  excepta,  quum  naturalem  seu  mundanam 
neque  divinam  in  mente  habeat. 

Aeque  quae  supra  rationem  constituta  appellat,  a  scientia 
per  naturales  animae  facultates  acquisita  distant.  Mirabilia 
enim,  (ita  explicat  ista  vocabulo  latiore  sensu  sumpto)  quoniam 
neque  secundum  leges  naturae  stabiles  fiunt  neque  ratio  humana 
suis  sola  confisa  viribus  ista  invenire  potest,  non  humanae 
rationis  judicio  pensanda  sunt,  nisi  ipsius  naturae  ordinem 
pervertere  conamur.  M  y  s  t  e  r  i  o  r  u  m  enim  fides  est,  quae  c  r  e  d  i 
quidem,  comprehendi  omnino  non  possunt.  Atque  ad  ista 
tanquam  proprium  objectuin  fides  sola  pcrtinet. 

Si  enim  v.  g.  quaeris,  quid  sit  Deus^),  dicere  non  potes, 
si  cogitare  eum  audes,  non  vales;  ineffabilis  enim  et  incom- 
prehensibilis  est  ejus  natura.  Nulla  enim  rerum  creatarum 
species  ita  ejus  similitudini  approximat,  ut  id,  quod  vere  in 
ipsa  est,  expresse  et  secundum  proprietatem  ostendat.  Illud 
namque,  quod  infinitum  est,  ab  humana  scientia  exi- 
stimari  non  potest.  De  ipso  igitur  mens  humana  aliquid 
capere  potest,  ipsum  non  potest.  Quod  enim  cogitari  potest, 
ascendit  in  cor  hominis  et  capitur  a  corde  hominis,  vel  in  his, 
quae  videntur  secundum  speciem,  vel  secundum  ea,  quae 
per  imaginationem  vel  in  his,  quae  sentiuntur  intus  per 
experientiam  et  veritatem.  Quod  autem  Deus  est,  nec 
horum  aliquid  est,  quia  creatura  non  est,  nec  secundum  ista, 
quia  creator  est.  Si  enim  intelligeretur  secundum  ista,  in  eadem 
similitudine  deduceretur  ad  ista  et  esset  hoc  in  istis,  quod  in 
illo  est.  Quaecunque  autem  in  creaturis  sunt,  magis  sibi  vicina 
sunt,  quam  opus  artifici  et  factura  plasmatori.    Deus  enim  ad 


*)  His  verbis  nequaquam  rationis  munus  etiam  in  summis  religionis 
veritatibus  aufert  (ef.  quac  de  fide  diximus),  sed  finem  et  terminum,  quo- 
usquc  progrediatur  suis  confisa  viribus,  stabilivit.     cf.  quae  sequuntur. 

2)  cf  In  coelcsteni  liicrarchiam  p.  494  in  cditionc  Rothomagcnsi. 


27 

creaturam  comparatus  amplius  excellens  invenitur,  quam  quod 
summum  est  conditum  ad  ea,  quae  sunt  ima  vel  extrema  facta, 
comparatum.  Coelum  enim  et  terra  et  quae  ibi  sunt,  aliud 
atque  Deus  sunt.  Dicere  igitur  tantummodo  possumus,  non 
est  hoc  Deus^). 

Quod  etiam  valet  de  aliis  religionis  summis  veritatibus,  ad 
quas  solo  rationis  adjutorio  innixi  pervenire  non  possumus,  de 
quibus  revelatione  divina  certiores  facti  sumus,  ratione  radio 
solis  divini  illuminata. 

2.  In  iis  quoque,  quae  secundum  rationem  sunt,  fides  prinium 

obtinet  locum. 

Quin  mysteria,  quippe  quae  supra  rationem  constituta,  fide 
sint  amplectenda,  nemo,  qui  ipsorum  rationem  cognoverit,  dubi- 
tabit,  verum  exstat  tertium  rerum  genus,  quod  spectat  ad  illa, 
quae  secundum  rationem  sunt,  in  quibus  quidem  ratio, 
etsi  illarum  veritatem  non  penitus  comprehendere  neque 
ineluctabih  argumento  demonstrare  valet,  fidem  tamen  adjuvat 
et  ab  ipsa  adjuvatur,  quae  si  accuratius  signiiicare  volumus, 
veritates  sunt  illae,  quae  altera  ex  parte  ad  rationem,  altera 
ad  fidem  pertinent,  v.  g.  Dei  existentia  et  naturae  divinae 
unitas,  animae  immortalitas  et  alia,  quae  ratione  quoque 
investigantur  et  investigari  possunt,  quarum  quidem  rationem 
et  causam  Hugo  ipse  ex  ratione  ostendit,  vel  disertis  verbis 
tanquam  rationis  inventa  vel  terminis  ad  rationis  proprium 
munus  spectantibus.  Quae  quamquam  quum  ad  fidem  tum  ad 
rationem  pertinent,  diverso  tamen  cognitionis  modo  et  efifectu, 
praesertim  quoad  firmitatem  et  certitudinem,  suscipiuntur,  cujus 
quidem  rei  Hugonis  scripta  varia  exhibent  documenta.  „In  prima 
enim  creatione  est  exposita  et  proposita  interiori  oculo  illu- 
stratio  summae  lucis,  quoadusque  per  se  sine  aliqua  gratia 
superveniente  pervenire  valeret.  Et  potest  dici,  quod  natura- 
liter  videt,  quia  cum  natura  data  est  aptitudo  et  idoneitas 
videndi  exposita  illa  luce^).''    Neque  hanc  naturalem  aptitu- 


1)  Recte  hoc  loco  et  aliis   ostendit,   negaliones  in   consideranda  Dei 
natura  esse  proprias,  affirmationes  incompactas  et  improprias. 

2)  Quaestiones  circa  epistolam  Pauli  ad  Rom.  T.  L,   f.  269,  in  editione 
Rothomagensi. 

dinem  rationis  per  peccatum  protoparentes  perdiderimt,  nam: 
„Naturale  bonum  (rationem  in  mente  babet)  in  bomine  per 
peccatum  corrumpi  potuit,  exstingui  omnino  non  potuit,  quia 
vivit  adbuc  scintilla  quaedam  naturalis  rationis  in  mente 
bominis^)."  Verum  ratio  naturalis  quamquam  per  peccatum 
originale  nou  est  exstincta,  plurimum  tamen  detrimenti  inde 
cepit.  „Ante  peccatum  enim  ratio  facilius  et  perfectius 
comprebendit,  quod  modo  cummagnadifficultateetminus 
perfecte  et  a  longe  speculatur;  multa  etiam  novisset 
tunc  (sc.  si  Adam  non  peccasset),  quae  modo  non  cognoscit  ^)." 
Inde  divinae,  quam  vocat,  tbeologiae,  quae  huic  detrimento 
mederi  studet,  prae  mundana  elucet  dignitas. 

„Duo  enim  simulacra  bomini  erant  proposita,  in  quibus 
invisibilia  videre  potuisset,  unum  naturae  unum  gratiae,  in 
specie  bujus  mundi  et  in  bumanitate  Verbi  posita.  In  utroque 
quidem  Deus  monstrabatur,  verum  non  in  utroque  intelli- 
gebatur,  quoniam  natura  quidem  artificem  demonstravit,  sed 
contemplantis  ocub)s  i  1 1  u  m  i  n  a  r  e  non  potuit.  Humanitas  vero 
Salvatoris  medicina  fuit,  ut  caeci  lumen  recipcrent,  et  doctrina 
pariter,  ut  videntes  agnoscerent  veritatem.  Per  simulacra 
naturae  Creator  tantum  significabatur ,  in  simulacris,  vero 
gratiae  praesens  Deus  ostendebatur,  quia  illa  operatus  est, 
ut  intelligeretur  esse,  in  istis  vero  operatus  est,  ut  agno- 
sceretur  praesens  esse,  in  quo  quidem  constat  tbeologiae 
bumanae  et  divinae  distantia.  Utraque  enim  invisibilia 
per  visibilia  ostendat  necesse  est,  sed  mundana  tbeologia 
opera  conditionis  assumpsit  et  elementa  bujus  mundi  secundum 
speciem  creata,  ut  demoustrationem  suam  faceret  in  illis,  divina 
vero  opera  restaurationis  elegit  secundum.  bumanitatem  Jesu 
et  sacramenta  ejus,  quae  ab  initio  sunt,  naturalibus  quoque 
pro  modo  subjunctis,  ut  in  illis  eruditionem  conformaret.  Idcirco 
mundana  tbeologia  parum  evidenti  demonstratione  utens  non 
valuit,  incomprebensibilem  veritatem  sinecontagioneerro- 
ris  educere,  cum  divina  noscitur  tbeologia  simplici  ac  pura 
assertione^)." 


1)  De  arca  mystica  t.  II.,  f.  184. 

2)  Ad  Rom.  t.  I.,  f.  2G9. 

3)  Commeut.  iii  coelestem  hierarchiam  Dioiiys.  Areopag.  1.  I.,  c.  1. 


29 


3.   Rationis  naturalis  inflrmitas  in  philosophornm 
apparet  erroribus,  si  relictis,  qui  concessi  sunt,  flnibus  ad  scrutauda 

diyina  exeunt. 

Naturae  humanae  infirmitas,  si  de  divinis  agitur  veritatibus, 
nisi  divinitus  per  revelationem  sanatur,  aeque  apud  sapientes, 
qui  dicuntur  apparet,  quibus  liac  ex  parte  auctoritas,  quae  in 
reliquis  debetur  scientiis,  est  deneganda. 

,,Quanta  enim  illi  excellentis  ingenii  monumenta  reliquerunt, 
ubi  tam  multa  investigatione  secreta  naturae  et  abdita  rerum 
conditarum  prosecuti  sunt,  ut  ipsam  illorum  efficaciam  omni 
studio  praeferendam  esse  existimemus.  Legimus  artes  et  studia, 
et  disciplinas  et  rationum  praecepta  plurima,  quae  illi  sensu 
et  ingenio  suo  dato  in  hoc  ipsum  scrutati  sunt  et  invenerunt 
et  scripserunt  inventa  et  legenda  posteris  tradiderunt,  logicam 
et  ethicam  et  mathematicam  et  physicam,  de  forma  ratiocina- 
tionum  et  vitae  et  morum  pro  instituto  naturae  decentium,  de 
dispositione  et  ordine  et  causis  et  proventibus  rerum  onmium. 
Et  invaluerunt  in  parte  hac,  ut  verum  apprehenderent;  quoniam 
et  haec  veritas  per  eos  ministranda  erat,  quae  non  erat  ad 
vitam,  qui  filii  vitae  non  erant.  Ideo  datum  est  illis  propter 
nos,  quibus  consummatio  servabatur  etinchoatio  paraba- 
tur,  ut  invenirent  veritatem  illam,  quam  oportuit  suscipere  filios 
vitae  ad  obsequium  summae  veritatis*).  Cujus  labor 
ipsis  appositus  est,  nobis  fructus  servatus. 

Et  in  omnibus  lumen  intelligentiae  et  acumen  ingenii  sen- 
susque  virtutem  ad  documenta  praevia  perceperunt,  in  quibus 
creaturarum  vim  et  modum  naturae  inferioris  secundum  for- 
mam  rationis  insitae  subtiliter  discusserunt.  Novissime  autem 
theologiam  pro  ratione  divinorum  et  scrutatione  invisibilium 
quasi  consummaturi  sapientiam  addixeruut,  ut  ipsi  putave- 
runt  consummaturi ,  sed  vere  amissuri  et  veram  non  inven- 
turi.  Nam  ibi  corruere  coeperunt  in  mendacia  figmentorum 
et  assumpserunt  species  visibiles  simulacra  divinorum,  ut  invi- 


1)  Una  cum  patribiis  ecclesiae  et  omnium  aetatum  theologis  philosopho- 
rum  probat  studia  et  utitur  ipsorum  argumentis  solidis,  optimo  autem  jure 
ip«orum  auctoritatem  rejicit  in  rebus,  quae  ad  fidem  pertinent,  quum  famu- 
lari  inferiorem  scientiam  superiori  par  sit.  Simul  hic  innuit,  cum  religione 
christiana  verae  sapientiae  et  scientiac  solem  nobis  illuxisse. 

sibilia  viderent  per  ea,  quae  videbantur,  et  erat  ibi  simile 
aliquid,  sed  de  longe  ostendens,  quod  quaerebatur,  neque 
iugerens  lucem  oculis  caligantibus ;  similitudo  enim  erat  pere- 
grina  ad  excellentem  et  dominantem  majestatem. 

Atque  cum  non  haberent,  quae  per  gratiam  exemplaria 
formabantur  ad  sanitatem  visionis  internae  neque  arcam  sapi- 
entiae  novissent  et  conditorum  thesaurum,  carnem  Verbi  aeterni 
in  Jesu  humanitate,  sed  naturali  solo  documento  usi  lippiente 
acie  lumen  nubikim  et  ambiguum  in  rerum  creatarum  con- 
templationem  adducentes,  erraveruntetevanuerunt,  quum 
transire  vellent  mente  ea,  quae  sola  nosse  acceperant,  et 
palpantes  aestimationibus  ad  ea,  quae  videri  non  poterant, 
caeci  inventi  sunt,  qui  se  videre  putarunt. 

Haec  sunt  simulacra  errorum,  quae  theologia  (sic  enim 
ipsi  vocaverunt  studium,  quo  divina  scrutari  crediderunt)  vani- 
tatis  eorum  et  deceptionis  praedicat  veneranda,  in  quibus  tam 
multa  tam  praeter  verum  et  rectum  et  naturae  bonae  consen- 
taneum  mentiuntur,  ut  ipsi  quoque  erubescere  compellantur  in 
eis."  (Quod  de  nostris  quoque,  qui  philosophos  se  esse  abjecta 
fide  jactitant,  valet,  qui  interdum  insanire  magis,  quam  sapere 
videntur  ^).) 

§.  4. 
De  mutuo  inter  utrumque  consortio. 

Cum  nulla  alia  creatura  nisi  rationalis  fidem  suscipere 
possit,  quia  sicut  gratia  naturam  ita  fides  praesupponit  ratio- 
nera,  licct  discrimen  intercedit  inter  fidem  et  scientiam  quoad 
principium,  objectum  et  modum  cognitionis,  apparet,  consortium 
etiam  mutuum  inter  ipsas  esse  statuendum.  ,,  Fieri  enim  non 
potest,  quin  fides  et  scientia  sibi  contradicant  solida  contra- 
dictione,  nisi  veritatis  via  relicta  jacet,  veritas  enim  veritati 
repugnare  nequit'^). 


^)  cf.  epistola  Pii  PP.  IX.  ad  Aichiepiscopum  Monacensem  et  Frisin- 
gensem  d.  11.  Dec,  1862,  unde  ad  Hugonis  dicta  permultum  lucis  redundat. 

2)  cf.  S.  Thomas  contra  Gentiles  1.  I.,  c.  7.  Ea  igitur,  quae  ex  revela- 
tione  divina  per  fidem  tenentur,  non  possunt  naturali  cognitioni  esse  con- 
traria.  S.  p.  1.  q.  1.  a.  8.  Cum.  fides  infallibili  veritati  innitatur,  impossibile 
autem  sit,  de  vero  demonstrari  contrarium,  manifestum  est,  probationes,  quae 
contra  fideni  inducuntur,  non  essc'dcmonstrationes,  sed  solubilia  argumenta. 

Amicitiam  ergo  et  consortium  inter  ipsas  intercedere  rectus 
naturae  ordo  praecipit,  quemadmodum  in  matrimonio  et  fieri 
solet  et  debet,  ita  ut  una  alteram  adjuvet  et  elevet,  qua  qui- 
dem  in  re  naturalem  cognitionem  supernaturali  per  fidem 
acceptae  servire  et  ancillari  decet.  Inferior  enim  superiori 
cedat  et  obtemperet  secundum  illud  tritum  et  quibusdam  haud 
bene  intelligentibus  perquam  odiosum :  „Philosophia  theologiae 
ancilla."  Non  enim  servitutem  indignam  et  ab  libertatCj  qua 
philosophia  in  investiganda  veritate  merito  fruitur,  alienam 
prae  se  fert  illud  dictum,  quia  summae  veritati  et  ex  divino 
fonte  profluenti  servire  decori  magis  quam  dedecori  est  et 
philosophia,  etiamsi  in  scrutandis  divinis  secundum  obtinet 
locum,  primos  tamen  et  principales  ex  fide  percipit  fructus 
et  propriam  retinet  procedendi  rationem.  Fides  enim  secundum 
Hugonem  ratione  adjuvatur,  ratio  fide  perficitur,  quibus  qui- 
dem  intimum  utriusque  consortium  et  ratio  innuitur,  quae 
deinceps  tractanda  sunt. 

1.  Fides  adjuYatar  ratione,  quae  praecedat  necesse  est. 

Sicut  omnes  artes  ita  sibi  cohaerent  et  alternis  vicissim 
rationibus  indigent,  ut  si  una  defuerit,  ceterae  philosophum 
facere  non  possint  (Didascalion) ,  unde  errare  videntur,  qui 
non  attendentes  talem  in  artibus  cohaerentiam  quaedam  sibi 
ex  ipsis  eligant  et  ceteris  intactis  his  se  posse  fieri  perfectos 
putent;  ita  etiam  fides  et  scientia  quodam  coarctantur  vinculo, 
quod  quidem  rumpere  idem  est  atque  bellum  gerere  contra 
illum,  a  quo  est  omnis  scientia  et  mysteriorum  fides.  Hoc 
enim  omnes  artes  agunt,  hoc  intendunt,  ut  divina  similitudo 
in  nobis  reparetur,  quae  nobis  forma  est,  Deo  natura,  cui 
quanto  magis  conformamur,  tanto  magis  sapimus.  Tunc  enim 
in  nobis  incipit  relucere,  quod  in  ejus  (sc.  Dei)  ratione  semper 
fuit,  quod  quia  in  nobis  transit,  apud  illum  incommutabile 
consistit.  Non  ergo  inutilia  agunt  artes,  non  superflua  est  fides, 
sed  totus  homo  ad  Deum  eat  necesse  est,  etsi  hic  nondum 
perveniet,  quum  magnum  sit  et  excelsum  aliquatenus  ad  ipsum 
accedere.  Quod  ut  obtineatur,  utroque  opus  est.  Scientia  enim, 
illa  nempe,  quae  a  fide  distinguitur ,  tum  ipsam  theologiam 
praecedat  necesse  est,  tum  ipsam  illustret  et  adjuvet.    Gradus 

enim  et  profectus  simt  statuendi,  quibus  ratio  humana  ad  con- 
siderandam  et  intelligendam  divinam  sapientiam  conscendit. 
Per  visibiles  enim  visibilium  formas,  quas  mathematica  docet, 
pervenitur  ad  invisibiles  visibilium  causas,  quas  scrutatur 
physica,  et  per  invisibiles  visibilium  causas  ascenditur  ad  invi- 
sibiles  substantias  et  earum  cognoscendas  naturas,  quod  est 
theologiae  proprium  munus,  quae  ceteras  praesupponit  disci- 
plinas,  ipsis  ad  demonstrationem  utens^). 

Ratio  itaque  et  scientia  quum  fidem  praecedit  mentemque 
ad  illam  praeparat  (sc.  quoad  cognitionis  neque  vero  meriti 
modum),  cum  quaedam  per  se  quoque  cognoscere  possit  vekit 
apparet  in  philosophis  de  Dei  existentia,  natura  et  attributis 
disserentibus ,  tum  ipsam  rerum  fidem  ad  quandam  scientiae 
speciem  elevat.  Non  enim  mens  humana  acquiescit  iis,  quae 
creduntur  vohmtaria  certitudine,  sed  naturaliter  quaerit  et 
investigat,  ut  etsi  alta  Dei  rimari  nequit,  ad  quandam  tamen 
rerum  creditarum  cognitionem  perveniat,  ut  non  sokim  „pietate 
eligat,  quae  credat,  sed  per  rationem  quoque  approbet,^'  unde 
theologia  speculativa  seu  uti  dicunt,  scholastica,  nomen  et 
originem  duxit,  cujus  quidem  prae  ceteris  proprium  est,  philo- 
sophicis,  quantum  iieri  potest,  uti  argumentis  in  explicanda  et 
probanda  ecclesiae  doctrina.  Philosophiam  ergo  Hugonem  inter 
scholasticos  primarios  recenseri  solitum  in  adjutorium  convo- 
casse,  haud  quemquam  fugit,  verum  ipse  rehquis,  quas  antea 
citavimus,  discipHnis  speciale  tribuit  munus.  Cum  enim  in 
sacris  scripturis  non  sicut  in  reliquis  voces  tantum  sed  res 
quoque  significativae  sint^),  unde  non  solum  vocum  sed  rerum 
quoque  cognitio  requiratur,  in  cognitione  vocum  adhibentur 
grammatica  et  dialectica  et  rhetorica;  in  cognosccndis  vero 
rebus  vel  secundum  formam  vel  naturam  arithmetica,  musica, 
geometria  et  astronomia  cum  physica.  Ex  quo  constat,  quod 
omnes  artes  naturales  divinae  scientiae  famulantur  et  inferior 
sapientia  recte  ordinata  ad  superiorem  conducit  ^).  H  i  s  t  o  ri  a  e  "^) 
enim  subserviunt  grammatica,  dialectica  et  rhetorica,  alle- 
goriae    et    tropologiae    aritlmietica,    musica,    geometria, 

1)  Comment.  in  Coelestem  hierarchiam  Dionysii  Areop.  c.  1. 

2)  De  Sacramentis  Proleg  c.  5. 

3)  Ibldem  c.  6. 

^j  NotisBinius  cst  iste  trlplex  sacrarum  scrlpturarum  sensus. 


33 

astronomia  et  physica,  super  quae  ante  omnia  divinum  illud 
est,  ad  quod  ducit  sacra  scriptura,  fidem  scilicet  et  bonam 
operationem,  in  quibus  constat  cognitio  veritatis  et  amor  vir- 
tutis,  vera  hominis  reparatio. 

2.  Ratio  flde  perficitnr. 

Famuleritur  ergo  omnes  artes  ac  disciplinae  necesse  est 
divinae  scientiae  et  ipsam  adjuvent,  quam  rationabile  obsequium 
esse  constat,  ut  altiorem,  quantum  fieri  potest,  dogmatum 
intelligentiam  promoveant,  etsi  nunquam,  dum  per  hujus  vitae 
umbram  et  caliginem  ambulamus,  ad  ipsorum  mysteriorum  pro- 
fundissimam  altitudinem  pervenire  concessum  erit,  quae  propter 
naturalem  rationis  infirmitatem  demonstrari  nunquam  possunt, 
quarum  vero  fidem  venerari  debet  ista  originis  et  finis  memor, 
ut  inde  lumen  clarum  et  quandam  perfectionis  speciem  accipiat^ 
tanquam  praeclarissimos  fructus  servatae  in  matrimonio  indis- 
solubili  obedientiae. 

Fides  namque  rationem  et  scientiam  humanam  illuminat  et 
supra  se  exaltat,  ut  quae  vel  nusquam  vel  dubie  tantum  suis 
confisa  viribus  cognovisset,  jam  per  fidem  certe  et  aperte 
videat.  Non  enim  temere  fides  nos  ea  quoque  docet,  quae 
aliquatenus  ratione  invenjri  possunt,  quoniam  „non  omnium 
est  ista  scientia,"  sed  pauci  inveniuntur,  qui  et  animi  faculta- 
tibus  egregiis  praediti  et  doctrina  instructi  ad  ista  accedere 
possint.  Fides  autem  ad  omnes  pertinet,  qui  bonae  sunt  vokm- 
tatis.  jjPhilosophi  enim  pauci  inveniuntur  interque  eos  pau- 
cissimi,  qui  vera  et  recta  de  iis  senserint,  de  quibus  inquisi- 
tiones  instituunt,  unde  non  solum  veteres  philosophi  sed  etiam 
novi  ipsorum  asseclae  interdum  insanire  magis  quam  sapere 
videantur.^'  Christiani  contra  philosophi  veritatis  vestigiis 
inhaerentes  tantum  abest,  ut  a  fide  recta  aberrent  et  deflectant, 
ut  ipsam  approbent.  „Philosophi  enim  gentilium,  ut  ipsius 
sonant  verba^),  superstitiosa  quadam  curiositate  naturas  rerum 
i.  e.  opera  conditionis  investigando ,  in  cogitationibus  evanu- 
erunt,  philosophi  Christianorum  opera  restaurationis  jugiter 
meditando  omnem  a  cogitationibus  suis  vanitatem  expellunt." 

»)  De  arca  morall  IV.,  VI.,  p.  328. 

§.  5. 
De  ipsius  philosopbandi  modo  vere  christiano. 

Atque  haec  jugis  restaurationis  meditatio,  quam  de  chris- 
tianis  praedicat  philosophis  ^ ),  quos  in  ipso  fructus  protulerit, 
paucis  indigitare  in  animo  est.  Sicut  enim  gentilium  philo- 
sophi  sapientiae  studio  et  amore  commoti  veritatem  summa 
constantia  atque  contentione  indagabant,  ita  vere  christiani, 
qui  ab  Hugone  dicuntur,  sapientes  fide  edocti  rerum  divinarum 
atque  humanarum  rationes,  quantum  fieri  potest  pro  humanae 
rationis  infirmitate,  proposita  menti  revelationis  divinae  luce 
investigare  student,  quam  vocat  cognitionem  fidem  subsequen- 
tem,  mysteriorum  videlicet  intelligentiam ,  de  qua  scriptum 
est:   „Nisi  credideritis,  non  intelligetis'^). 

Inde  philosophiam  „amorem  et  studium  et  amicitiam  quod- 
ammodo  sapientiae''  declarat,  „illius  nempe  sapientiae,  quae 
nuUius  indigens,  vivax  niens  et  sola  rerum  primaeva  ratio  cst, 
quae  semel  et  simul  omnia  intuetur  praeterita,  praesentia  et 
futura  neque  unquam  oblivioue  aboletur,  ad  cujus  similitudinem 
cuncta  formata  sunt^^)," 

Itaque  philosophia  „intelligentis  animi  ab  illa  pura  (sc.  divina) 
sapientia  illuminatio  est  et  quodammodo  ad  seipsam  retrac- 
tatio,"  ut  videatur  sapientiae  studium  divinitatis  et  purae 
mentis  illius  amicitia,  unde  vitani  et  esse  habent  omnia,  ad 
cujus  exemplaris  similitudinem  totus  mundus  iste  sensibilis 
factus  est.  In  ratione  enim  divina  et  in  providentia  aeterna 
omnis  creatura,  antequam  esset  in  se,  causam  et  similitudinem 
habuit,  ex  qua  et  secuudum  quam  perfecta  est  in  sua  sub- 
stantia  ^). 

1.  Duplex  Dei  maiiifestatio  est,  scilicet  per  creatiouem  et 

Iiicariiationem. 

Verum  sicut  sapientia  hominis  non  videtur  nisi  donec  ab 
ipso  homine  exeat  et  manifestetur  per  verbum,  ita  sapientia 
Dei  invisibilis  fuit  et  non  potuit  cognosci  nisi  ab  ipso  solo. 


1)  Inde  apparet,  philosophi  iiomeii  nou  stricto  sed  latiore  adhibcri  sensu. 

2)  Quaest.  circa  epist.  ad  Roman.  t.  I.,  p.  361  edit.  Rothomag. 

3)  Erudit.  didasc.  1.  I.,  c.  3  et  1.  II.,  c.  1. 
4j  I)c  sacram,  1.  I.  p.  V.  c.  3. 

cujus  erat,  tlonec  manifestata  est  per  opus  suum.  Sicut  per 
verbum  oris  manifestatum  est  verbum  corclis,  sic  loquitur  omnis 
natura  ad  auctorem  suum  et  indicat,  quod  factum  est,  opificem 
intelligendi  sensum  liabentibus  ^).  Verbum  enim  bonum  et  vita 
sapiens,  quae  mundum  fecit,  contemplato  mundo  conspicitur. 
Et  verbum  ipsum  videri  non  potuit  et  fecit,  quod  videri  potuit 
et  visum  est  per  id,  quod  fecit.  —  Universus  enim  mundus 
iste  sensibilis  quasi  quidam  liber  est  scriptus  digito  Dei,  hoc 
est  divina  virtute  creatus,  et  singulae  creaturae  quasi  figurae 
quaedam  sunt  non  humano  placito  inventae,  sed  divino  arbitrio 
institutae  ad  manifestandam  invisibilem  Dei  sapientiam. 

Quemadmodum  autem  si  quis  illiteratus  apertum  librum 
videat,  figuras  aspicit,  litteras  non  cognoscit,  ita  stultus  et 
animalis  homo,  qui  non  percipit  ea,  quae  Dei  sunt  (I.  Cor.  II.), 
in  visibilibus  istis  figuris  foris  videt  speciem,  sed  infus  non 
intelligit  rationem.  Qui  autem  spiritualis  est  et  omnia  diju- 
dicare  potest,  in  eo  quidem,  quod  foris  considerat  pulchritu- 
dinem  operis,  intus  concipit,  quam  miranda  sit  sapientia 
Creatoris.  Et  ideo  nemo  est,  cui  opera  Dei  mirabilia  non 
sint,  duni  insipiens  in  eis  solam  miratur  speciem,  sapiens  autem 
per  id  quod  foris  videt,  profundam  rimatur  divinae  sapientiae 
cogitationem,  vehit  si  in  una  eademque  scriptura  alter  colorem 
seu  formationem  figurarum  commendet,  alter  vero  laudet  sen- 
sum  et  significationem.  Bonum  ergo  est  assidue  contemplari 
et  admirari  opera  divina,  sed  ei  qui  rerum  corporalium  pul- 
chritudinem  in  usum  novit  vertere  spiritualem^). 

Quoniam  liber  iste  digito  Dei  scriptus  legebatur  quidem 
caligante  per  peccatum  oculo  neque  tamen  intelligebatur  ab 
illiteratis  et  rerum  divinarum  imperitis,  „voluit  postea  adhuc 
aliter"  scribi  foris  sapientia,  ut  manifestius  videretur  et  perfec- 
tius  cognosceretur;  ut  oculus  hominis  illuminaretur  ad  scrip- 
turam  secundam,  quoniam  caligaverat  ad  primam  (sc.  crea- 
tionis).  Fecit  ergo  secundum  opus  post  primum  et  iUud  evi- 
dentius  erat,  quia  non  solum  demonstravit,  sed  etiam  illuminavit. , 
Assumpsit  carnem  non  amittens  divinitatem;  et  positus  est 
liber  scriptus  intus  et  foris,  humanitate  foris,  intus  in  divini- 


1)  De  sacram.  1.  I.  p.  III.  c.  20. 

2)  Emdit.  didasc.  1.  VII.,  c.  1.  et  4. 

tate,  ut  foris  legeretur  per  imitationein ,  intus  per  contempla 
tionem;  foris  ad  sanitatem,  intus  ad  felicitatem-  foris  ad 
mentem,  intus  ad  gaudium;  intus  in  principio  erat  Verbum, 
foris  Verbum  caro  factum  est  et  habitavit  in  nobis.  Liber  ergo 
unus  erat,  semel  intus  scriptus  et  bis  foris.  Foris  primo  per 
visibilium  conditionem,  secundo  foris  per  carnis  assumptionem; 
primo  ad  jucunditatem ,  secundo  ad  sanitatem;  primo  ad 
naturam,  secundo  contra  culpam;  primo  ut  natura  foveretur; 
secundo  ut  vita  sanaretur  et  natura  beatificaretur  ^ ). 

Ad  duplicem  istani  manifestationis  divinae  viam  persaepe 
redit  ipsamque  variis  modis  illustrat,  quum  ipsius  esset  pro- 
positum  omnis  scientiae  et  cogiiitionis  tum  rerum  divinarum 
tum  humanarum  unum  ostendere  fontem,  ex  quo  omnia  dima- 
nant,  unum  demonstrare  sapientiae  solem,  cujus  radiis  variis 
iUuminantur  homines,  unam  omnis  vitae  originem.  „Duo  enim 
simulacra  erant  proposita  homini,  in  quibus  invisibilia  videre 
potuisset;  unum  naturae,  unum  gratiae.  i  Simulacrum  naturae 
erat  species  hujus  mundi,  simulacrum  autem  gratiae  humanitas 
Verbi;  et  in  utroque  Deus  monstrabatur,  sed  non  in  utroquc 
intelligebatur ,  quoniam  natura  quidem  specie  sua  artificem 
demonstravit ,  sed  contemplantis  oculos  illuminare  non  potuit. 
Humanitas  vero  Salvatoris  et  medicina  fuit,  ut  caeci  lumen 
reciperent,  et  doctrina  pariter,  ut  videntes  agnoscerent  veri- 
tatem  '^)." 

2.   Batione  et  revelatione  Deus  cognoscitur. 

Duo  igitur  sunt  opera,  in  quibus  universa  continentur,  quae 
facta  sunt,  conditionis  scilicet  et  restaurationis ,  quibus  mani- 
festatur  sapientia  divina  et  perficitur  cognitio  humana,  quae 
quidem  constat  „ex  visis  et  creditis.''  „Itaque  modi  quoque 
sunt  duo  et  viae  duae  et  manifestationes  duae,  quibus  a  prin- 
cipio  cordi  humano  latens  proditus  est  et  praedicatus  occultus 
Deus,  partim  sc.  ratione  humana,  partim  revelatione  divina,  et 
ratio  quidem  humana  duplici  investigatione  Deum  deprehendit, 
partim  videlicet  in  se,  partim  in  iis,  quae  erant  extra  se. 

1)  De  sacram.  1,  I.  p.  VI.  c.  5. 

*-2)  Iii  Explanatione  coel.  hierarcli.  Dionysii  Areop.  c.   1. 

Siniiliter  revelatio  diviiui  ^dupliei  insiiuuitioiie  cuin,  qui 
nesciebatur  vel  dubie  credebatur,  et  non  co^nituni  indicavit  et 
partim  creditum  asseruit.  Nam  humanam  ignorantiam  nunc 
intus  per  inspirationem  illuminans  edocuit,  tunc  vero  foris  vel 
per  doctrinae  eruditionem  instruxit,  vel  per  miraculorum  osten- 
sioneni  coniirmavit  ^)." 

„Ratio  enim  primum  et  principalc  homini  specuhim  veritatis 
contemplandae  fuit,  in  quo  primum  et  principahus  invisibihs 
Deus,  quantum  ad  manifestationem  expositus  est,  videri  poterat, 
quod  ilhus  imagini  et  simihtudini  proximum  et  cognatum  magis 
factum  erat,  ut  per  se  invenire  posset  (ratio)  eum,  a  quo 
facta  erat^)." 

Cujus  (sc.  Dei)  vero  divina  uatura,  quum  sit  invisibihs  ct 
incomprehensibihs,  revelatio  divina  rationi  humanae,  quac  tam 
longe  a  Deo  est,  ut  suis  confisa  viribus  ad  invisibiha  ipsius 
accedere  non  possit,  opituletur  necesse  est,  quae  ipsam  supra 
se  elevat  et  ad  cognitionem  supernaturalem,  quam  fidem  voca- 
mus,  habilem  reddit.  Quae  quum  aeque  in  ratione  atque  in 
gratia  Dei  nitatur  tanquam  radicibus,  sola  mentis  acies  et 
acumen  ingenii  haud  suflicit  ad  scrutanda  divina,  quae  fide 
percipimus,  sed  animo  ad  illa  suscipienda  praeparato  opus  est. 
„Tantum  enim  de  veritate  quisque  potest  videre,  quantum  ipse 
est.  In  nobis  quippe  est,  quod  de  rerum  coguitione  percipimus, 
et  eo  modo  cordis  intellectus  de  iis,  quae  extra  sunt,  ad  veri- 
tatem  judicat,  quo  se  interius  animus  in  repraesentatione  figurat. 
Unde  necesse  est,  ut  dum  mens  interius  corrupta  prave  affi- 
citur,  intellectus  quoque  in  judicio  eorum,  quae  foris  sunt, 
decipiatur^)."  „Socia  enim  veritatis  est  bonitas  neque  hbenter 
venit  sine  bonitate  veritas,  aut  si  venit,  non  venit  ex  partibus 
ihis  et  de  regione  iha,  ubi  salus  est*)."  Sicut  enim  unus 
est  sol,  per  quem  omnis  quidem  oculus  irradiatur,  quem  tamen 
non  omnes,  qui  per  eum  vident,  agnoscunt,  ita  etiam  lux  vera, 
quae  iUuminat  omnem  hominem  venientem  in  hunc  mundum, 
cunctis  quidem  superfunditur,  in  omues  aeque  clarescit,  uni- 


1)  De  sacram.  1.  I.  p.  III.  c.  3. 

2)  cf.  De  sacram.  1.  I.  p.  III.  c.  6. 

3)  De  sapientia  animae  Christi,  praefatio. 
4j  De  sacram.  1.  II.  p.  XIV.  c.  9. 

versos  illiistrat,  sed  alins  pcr  cam  videt,  alius  eani  videt  ipsam. 
Mali  enim  illnminantur,  nt  cetera  videant,  ipsum  per  quem 
vident,  non  videant,  boni  vero  illuminantur,  ut  eum  videant, 
a  quo  et  per  quem  vident,  ut  ad  eum  referant  et  in  eo  ament 
omne,  quod  vident,  et  eum  ament  super  omne,  quod  vident  ^). 

3.   Sententiarum  quas  coiiimenioraYimus  iu  Hugonis 
speculationibus  ^ravitas. 

Quum  vero  adeo  omne  lateat  verum,  ut,  quantumvis  mens 
liumana  ejus  amore  exardescat,  difficile  tamen  sit,  veritatem 
ipsam,  ut  est,  invenire,  prudentem  ac  sapientem  decet  virum, 
pcritissimos  sequi  duces  praesertim  in  rebus,  ubi  sine  periculo 
non  erratur.  Quod  quum  valeat  de  rebus  quoque  vilibus  et 
mundanis,  magis  etiam  scrvandum  est  de  rebus  divinis  quae- 
stioncs  facienti  et  speculationibus  alta  divinae  sapientiae  prose- 
quenti.  „Sciendum  cst  enini,  quod  auctoritas  ecclesiastica  (cui 
revelatio  divina  est  tradita)  in  omnibus  magis  est  imitanda, 
quam  ratio,  quia  auctoritas  scmper  est  obedientiae  et  humili- 
tatis,  ratio  vero  nonnunquam  praesumptionis -),"  praecipui 
erroris  fontis.  Auctoritatis  enim  ecclesiasticae,  qui  in  specu- 
lationibus  suis  sequitur  vestigia,  inoifenso  incedit  pede  ncque 
a  veritatis  via  deflectit,  qui  vero  suae  infirmae  ac  debili  rationi 
confisus  veritatem  prosequi  praesumit,  omniaque  se  penetrare 
possc  ingenii  acumine  confidit,  celerrime  in  erroris  laqueos 
incidit.  Quod  quum  Hugo  luce  clarius  perspexisset,  tempe- 
ranter  et  modeste  et  humiliter  melius  esse  existimavit,  „non 
eloqui  magna  (ubi  sine  pcriculo  non  erratur),  quam  definire 
contraria,  (sc.  auctoritati  ccclcsiasticae)  cujus  quidem  erat,  ubi 
fieri  posset,  „auctoritatis  vestigia  sequi,"  ubi  vero  certa  deesset 
auctoritas,  „liis  potissimum  assentire,  qui  maxime  auctoritati- 
bus  accederent  et  non  de  sensu  suo  praesumentes  scripturas 
ex  pietate  interpretarentur"^),^'  quod  non  solum  verbis  promisit, 
sed  opere  complevit,  nou  ubique  vel  temere  veterum  vestigia 
prcmcndo,  sed  pro  ingenio  suo  ad  unum  veritatis  corpus,  iu 
quo  singula  membra  singulis  fungerentur  of(iciis,  quaestiones 
effingendo. 

*)  cf.  De  sapieiitia  animae  Christi,  t.  II.  p.  849.     Migne. 
2)  Erudit.  didasc.  1.  IV.,  c.  14.         ^j  Summa  scntentiarum,  prolog. 

Atque  haec  „reverentia  secretorum"  ex  rationis  coguita 
iniirmitate  et  debilitate  in  mysteriis  religionis  christianae  per- 
tractanclis  orta,  ipsum  a  vitiis  non  solum  istius,  sed  omnium 
aetate  usitatis  arcuit,  sed  etiam  effecit,  ut  subtilissimas  et 
inutilissimas ,  quae  tunc  ferebantur,  quaestiones,  vel  silentio 
praetermitteret  vel  verbis  increparet,  quum  ,,aequalis  esse  stul- 
titiae  censeret,  praesumere  in  iis,  quae  non  possent  sciri,  et 
deficere  in  iis,  quae  non  deberent  ignorari."  „Quanto  enim 
difficilius  est  scire,  tanto  minus  est  periculosum  ignorare.'' 
Neque  enim  ingenium  approbari  censet,  ,,si  in  iis,  quae  difficilia 
sunt,  pertinaciter  insistit,  sed  potius,  quae  scienda  sunt,  pru- 
denter  discernit."  Propterea,  quantum  sanae  fidei  satis  est, 
ut  cognoscere  quaeramus,  monet,  et  ut  ea,  quae  curiositas  sola 
scrutari  suadet,  desistamus  investigare,"  hortatur  ^).  Pro  naturae 
enim  indole  abhorret  ab  inanibus  superborum  disputationibus, 
qui  „secum  natam  atque  secum  morituram  esse  sapientiam" 
existimant  et  cordis  sui  somnia  magis,  quam  veritatem  sequun- 
tur.  Non  enim  delectare  cupit  sagacitate  mentis  et  ingenii 
audacia  nova  et  inaudita  in  medium  proferente,  sed  prodesse 
prae  primis,  quod  si  quaestionibus  disceptari  solitis  assequi 
desperat,  „arcana  Dei  veneranda  potius  ac  timenda,  quam 
discutienda  esse^)"  constanter  et  devote  affirmat. 

Hoc  vero  virtutis  ac  veritatis  insigne  studium  omnes  ejus 
prae  se  ferunt  libri,  unde  potissimum  legentis  animum  deviucire 
videntur  vinculo  grato  et  amoeno,  quamquam  interdum  imper- 
fectionis  quandam  speciem  exhibent  (de  vita  enim  decessit 
aetate  florens),  ut  non  solum  erudiant,  sed  charitatis  ardore 
animas  inflamment,  quibus  ita  semetipsum  infudit,  ut,  quamvis 
historia  pei^pauca  de  ipso  tradat,  ejus  imago  ex  ipsis  emergat 
et  omnibus  arrideat,  quod  omnes  aeque,  qui  ipsum  legerint, 
libere  profitentur.  Quae  quidem  res,  ni  amore  erga  ipsum 
decipimur,  prae  primis  fuit  causa,  quod,  quamvis  erroris  cujus- 
que  gravis  exstitit  adversarius,  nemo  teste  historia  inimicitia 
in  ipsum  efflagraverit ,  quin  etiam  insignis  hiudis  et  amoris 
tum  erga  vivum  tum  erga  mortuum  phirima  exstent  documenta. 


1)  cf.  De  sacram.  1.  I.  p.  VI.  c.  3. 

2)  De  sacram.  1.  I.  p.  VIII.  c.  6.  et  p.  XIV.  c.  1. 


Vratislaviae,  Typis  Roberti  Nischkowsky. 

